***Монгол Улсын Их Хурлын 2012 оны хаврын ээлжит чуулганы Хууль зүйн байнгын хорооны 05 дугаар сарын 21-ний өдөр /Даваа гариг/-ийн хуралдаан 16 цаг 50 минутад Төрийн ордны “А” танхимд эхлэв.***

Улсын Их Хурлын гишүүн, Хууль зүйн байнгын хорооны дарга Д.Одбаяр ирц, хэлэлцэх асуудлын дарааллыг танилцуулж хуралдааныг даргалав.

*Хуралдаанд ирвэл зохих 19 гишүүнээс 13 гишүүн ирж, 68.4 хувийн ирцтэй байв. Үүнд:*

***Чөлөөтэй:*** *Х.Тэмүүжин, Д.Лүндээжанцан.*

***Тасалсан:*** *Х.Баттулга, Ж.Сүхбаатар, С.Эрдэнэ.*

***Өвчтэй:*** *С.Баяр.*

***Нэг. Авлигатай тэмцэх газрын зохион байгуулалтын бүтэц, орон тоог шинэчлэн батлах тухай асуудал.***

Хэлэлцэж буй асуудалтай холбогдууланХууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хэлэлцэж буй асуудалтай холбогдуулан Улсын Их Хурлын гишүүн З.Энхболд, Д.Лүндээжанцан нарын асуусан асуултад Улсын Их Хурлын гишүүн, Байнгын хорооны дарга Д.Одбаяр хариулав.

1.Авлигатай тэмцэх газрын зохион байгуулалтын бүтэц орон тоог шинэчлэн батлах тухай Улсын Их Хурлын тогтоолын төслийг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 4

Бүгд 11

 Гишүүдийн олонхийн саналаар санал дэмжигдлээ.

2.Тогтоолын төслийг чуулганы нэгдсэн хуралдаанаар хэлэлцүүлж батлах нь зүйтэй гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 4

Бүгд 11

 Гишүүдийн олонхийн саналаар санал дэмжигдлээ.

Байнгын хорооноос гарах санал, дүгнэлтийг Улсын Их Хурлын гишүүн Д.Одбаяр чуулганы нэгдсэн хуралдаанд танилцуулахаар тогтов.

*Уг асуудлыг 16 цаг 55 минутад хэлэлцэж дуусав.*

***Хоёр. Шүүхийн захиргааны тухай хуулийн төсөл*** */эцсийн хэлэлцүүлэг/****.***

Хэлэлцэж буй асуудалтай холбогдууланХууль зүй, дотоод хэргийн яамны төрийн нарийн бичгийн дарга Г.Баясгалан, Шүүхийн ерөнхий зөвлөлийн гүйцэтгэх нарийн бичгийн дарга Н.Ганбаяр, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хуулийн төсөлтэй холбогдуулан Улсын Их Хурлын гишүүн Д.Лүндээжанцан, Р.Гончигдорж нарын асуусан асуултад ажлын хэсгээс хариулж, тайлбар хийв.

Гишүүдээс хуулийн төсөлтэй холбоотой санал гараагүй болно.

1.Хуралдаанаас гаргасан шийдвэртэй холбогдуулан Захиргааны шүүхэд гомдол гаргаж болно гэсэн заалтаар санал хураах нь зүйтэй гэсэн гишүүд гараа өргөнө үү.

Зөвшөөрсөн 9

Татгалзсан 3

Бүгд 12

 Гишүүдийн олонхийн саналаар санал дэмжигдлээ.

2.15.3 Хуралдаанаас гаргасан шийдвэртэй холбогдуулан захиргааны шүүхэд гомдол гаргаж болно гэдгийг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 3

Бүгд 12

Гишүүдийн олонхийн саналаар санал дэмжигдлээ.

3.Шүүхийн захиргааны тухай хуулийн төслийг чуулганы нэгдсэн хуралдаанд танилцуулж батлуулахыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 5

Бүгд 12

 Гишүүдийн олонхийн саналаар санал дэмжигдлээ.

4.Дагаж гарч байгаа “Иргэний эрүүл мэндийн даатгалын тухай” хуульд нэмэлт оруулах тухай хуулийн төслийг чуулганы нэгдсэн хуралдаанд танилцуулж батлуулах нь зүйтэй гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 5

Бүгд 12

Гишүүдийн олонхийн саналаар санал дэмжигдлээ.

5.Төрийн албаны тухай хуульд нэмэлт оруулах тухай хуулийн төслийг чуулганы нэгдсэн хуралдаанд танилцуулж батлуулах нь зүйтэй гэсэн саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 5

Бүгд 12

Гишүүдийн олонхийн саналаар санал дэмжигдлээ.

*Уг асуудлыг 17 цаг 00 минутад хэлэлцэж дуусав.*

***Гурав. Шүүхийн иргэдийн төлөөлөгчийн эрх зүйн байдлын тухай хуулийн төсөл /эцсийн хэлэлцүүлэг/.***

Хэлэлцэж буй асуудалтай холбогдууланХууль зүй, дотоод хэргийн яамны төрийн нарийн бичгийн дарга Г.Баясгалан, Шүүхийн ерөнхий зөвлөлийн гүйцэтгэх нарийн бичгийн дарга Н.Ганбаяр, Эрх зүй хууль тогтоомжийн хэлтсийн зөвлөх Ч.Ариунхур, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбоотой асуулт болон саналтай гишүүн гараагүй болно.

**Д.Одбаяр:**-1.Төслийн гуравдугаар зүйлийн 3.1 дэх хэсгийн эрүү, иргэн, захиргааны хэргийг хасах саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 3

Бүгд 12

Гишүүдийн олонхийн саналаар санал дэмжигдлээ.

2.Иргэний хэрэг шүүхэд хянан шийдвэрлэх тухай, Захиргааны хэрэг шүүхэд хянан шийдвэрлэх тухай Эрүүгийн байцаан шийтгэх тухай хуульд нэмэлт, өөрчлөлт оруулах тухай хуулийн төслүүдийг хууль санаачлагчид нь буцаах саналыг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 4

Бүгд 13

Гишүүдийн олонхийн саналаар санал дэмжигдлээ.

Тогтоолын төсөл дээр буцаасан хуулиудын тухайд нэмэлт, өөрчлөлт оруулах хуулийн төслүүдийг 2012 оны 02 сарын 01-нд боловсруулж дуусгахаар тогтов.

3.Тогтоолын төслийг дэмжиж байгаа гишүүд гараа өргөнө үү.

Зөвшөөрсөн 9

Татгалзсан 4

Бүгд 13

Гишүүдийн олонхийн саналаар тогтоол батлагдлаа.

Байнгын хорооноос гарах санал, дүгнэлтийг чуулганы нэгдсэн хуралдаанд Улсын Их Хурлын гишүүн Д.Одбаяр танилцуулахаар тогтов.

*Уг асуудлыг 17 цаг 20 минутад хэлэлцэж дуусав.*

***Дөрөв. Эвлэрүүлэн зуучлалын тухай хуулийн төсөл*** */эцсийн хэлэлцүүлэг/.*

Хэлэлцэж буй асуудалтай холбогдууланХууль зүй, дотоод хэргийн яамны төрийн нарийн бичгийн дарга Г.Баясгалан, Шүүхийн ерөнхий зөвлөлийн гүйцэтгэх нарийн бичгийн дарга Н.Ганбаяр, Эрх зүй хууль тогтоомжийн хэлтсийн зөвлөх Я.Хишигт, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хуулийн төслийн эцсийн хэлэлцүүлэгтэй холбогдуулан Улсын Их Хурлын гишүүн С.Баярцогт, З.Энхболд нарын асуусан асуултад ажлын хэсгээс Н.Ганбаяр, Я.Хишигт нар хариулж, тайлбар хийв.

Хуулийн төслийн эцсийн хэлэлцүүлэгтэй холбогдуулан Улсын Их Хурлын гишүүн Р.Гончигдорж, З.Энхболд, С.Баярцогт нар санал хэлэв.

**Д.Одбаяр:**-1.Дэгийн тухай хуулийн 2.3-т заасны дагуу Эвлэрүүлэн зуучлалын тухай хуулийн төслийн 7.1-д заасан асуудлаар дахин санал хураах нь зүйтэй гэж үзэж байгаа гишүүд гараа өргөнө үү.

Зөвшөөрсөн 8

Татгалзсан 5

Бүгд 13

Гишүүдийн олонхийн саналаар санал дэмжигдлээ.

2.7.2 анхан шатны шүүхэд энэ хуулийн 7.1-д зааснаас гадна орон тооны бус мэргэшсэн эвлэрүүлэн зуучлагч ажиллуулж болно гэсэн саналыг дэмжиж байгаа гишүүд гараа өргөнө үү.

Зөвшөөрсөн 3

Татгалзсан 10

Бүгд 13

Гишүүдийн цөөнхийн саналаар санал дэмжигдсэнгүй.

 3.Эвлэрүүлэн зуучлалын тухай хуулийн төслийг чуулганы нэгдсэн хуралдаанд танилцуулж батлуулах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 6

Бүгд 13

Гишүүдийн олонхийн саналаар санал дэмжигдлээ.

4.Эвлэрүүлэн зуучлагчийн туслалцааг түлхүү ашиглах явдал “хамаарна” гэснийг “арга хэмжээг эвлэрүүлэн зуучлагчаар дамжуулан хэрэгжүүлнэ” гэж өөрчлөх саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 6

Бүгд 13

Гишүүдийн олонхийн саналаар санал дэмжигдлээ.

5.Өмгөөллийн тухай хуульд нэмэлт оруулах тухай хуулийн төслийг чуулганы нэгдсэн хуралдаанд танилцуулж батлуулах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 6

Бүгд 13

Гишүүдийн олонхийн саналаар санал дэмжигдлээ.

6.Арбитрийн тухай хуульд нэмэлт оруулах тухай хуулийг чуулганы нэгдсэн хуралдаанд танилцуулж батлуулах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 6

Бүгд 13

Гишүүдийн олонхийн саналаар санал дэмжигдлээ.

7.Гэр бүлийн тухай хуульд нэмэлт, өөрчлөлт оруулах тухай хуулийг чуулганы нэгдсэн хуралдаанд танилцуулж батлуулах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 6

Бүгд 13

Гишүүдийн олонхийн саналаар санал дэмжигдлээ.

8.Хөдөлмөрийн тухай хуульд нэмэлт, өөрчлөлт оруулах тухай хуулийг чуулганы нэгдсэн хуралдаанд танилцуулж, батлуулах саналыг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 6

Бүгд 13

Гишүүдийн олонхийн саналаар санал дэмжигдлээ.

Байнгын хорооноос гарах санал, дүгнэлтийг чуулганы нэгдсэн хуралдаанд Улсын Их Хурлын гишүүн Д.Одбаяр танилцуулна.

*Уг асуудлыг 18 цаг 25 минутад хэлэлцэж дуусав.*

***Тав. Улсын тэмдэгтийн хураамжийн тухай хуульд нэмэлт оруулах тухай.***

Хэлэлцэж буй асуудалтай холбогдууланХууль зүй, дотоод хэргийн яамны төрийн нарийн бичгийн дарга Г.Баясгалан, Шүүхийн ерөнхий зөвлөлийн гүйцэтгэх нарийн бичгийн дарга Н.Ганбаяр, Хууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Хуулийн төслийн талаар Улсын Их Хурлын гишүүдээс асуулт гараагүй болно.

Улсын Их Хурлын гишүүн Д.Одбаяр горимын санал хэлэв.

**Д.Одбаяр:**-1.Улсын тэмдэгтийн хураамжийн тухай хуульд нэмэлт оруулах тухай хуулийн төслийг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 6

Бүгд 13

Гишүүдийн олонхийн саналаар санал дэмжигдлээ.

*Уг асуудлыг 18 цаг 25 минутад хэлэлцэж дуусав.*

***Зургаа. Хадгаламж зээлийн хоршоодтой холбоотой тогтоолын төсөл.***

 Хэлэлцэж буй асуудалтай холбогдууланХууль зүйн байнгын хорооны зөвлөх Б.Баасандорж, референт Г.Нямдэлгэр нарын бүрэлдэхүүнтэй ажлын хэсэг байлцав.

Тогтоолын төсөлтэй холбогдуулан Улсын Их Хурлын гишүүдээс асуулт гараагүй болно.

Улсын Их Хурлын гишүүн Д.Одбаяр З.Энхболд, Р.Гончигдорж нар санал хэлэв.

**Д.Одбаяр:**-1.Хадгаламж зээлийн хоршоодтой холбоотой тогтоолын төслийг дэмжиж байгаа гишүүд гараа өргөнө үү.

Зөвшөөрсөн 7

Татгалзсан 6

Бүгд 13

Гишүүдийн олонхийн саналаар тогтоол батлагдлаа.

*Хуралдаан 18 цаг 35 минутад өндөрлөв.*

**Тэмдэглэлтэй танилцсан:**

ХУУЛЬ ЗҮЙН БАЙНГЫН

ХОРООНЫ ДАРГА Д.ОДБАЯР

**Тэмдэглэл хөтөлсөн:**

ХУРАЛДААНЫ ТЭМДЭГЛЭЛ

ХӨТЛӨГЧ П.МЯДАГМАА

**УЛСЫН ИХ ХУРЛЫН 2012 ОНЫ ХАВРЫН ЭЭЛЖИТ ЧУУЛГАНЫ ХУУЛЬ ЗҮЙН БАЙНГЫН ХОРООНЫ 05 ДУГААР САРЫН 21-НИЙ ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

Хэлэлцэх асуудлаа танилцуулъя.

1.Авлигатай тэмцэх газрын зохион байгуулалтын бүтэц, орон тоог шинэчлэн батлах тухай Улсын Их Хурлын тогтоолын төсөл.

2.Шүүхийн захиргааны тухай хуулийн төсөл.

3.Шүүхийн иргэдийн төлөөлөгчийн эрх зүйн байдлын тухай хуулийн төсөл.

4.Эвлэрүүлэн зуучлалын тухай хуулийн төсөл.

5.Бусад асуудлууд.

Эдгээр асуудлыг хэлэлцэх нь зүйтэй гэж үзэж байгаа Байнгын хорооны гишүүд

Зөвшөөрсөн 6

Татгалзсан 4

***Авлигатай тэмцэх газрын зохион байгуулалтын бүтэц, орон тоог шинэчлэн батлах тухай асуудал.***

Дэгийн тухай хуулийн дагуу 36.3-д заасан нэгдсэн хуралдаанд шаардлагатай гэж үзвэл Байнгын хороонд асуудлыг шилжүүлнэ. Үүний дагуу манай Байнгын хорооноос санаачилсан төсөл байж байгаа. Ингээд энэ төсөлтэй холбогдуулаад асуулттай гишүүд байна уу. Авлигатай тэмцэх газрын орон тоо, орон тоог 145-аар тогтоож байгаа. Эдний оруулж ирсэн саналууд байгаа. Хавсралтын хувьд гишүүдэд мэдээлэл маягаар танилцуулсан. Орон тоог нь, 145 нь хуваагдсан юм байгаа.

**З.Энхболд:**-Байхаар тогтож хавсралтаар баталсугай гэдэг 3 үгийг дарсан байна. Тэгэхээр би ямар нэгэн хавсралт байхгүй гэж ойлгож байгаа зөв үү?

**Д.Одбаяр:**-Зөв зөв.

**З.Энхболд:**-145 дотроо багтаагаад Н.Ганболд дарга бол өөрөө л мэдэх юм байна шүү дээ.

**Д.Одбаяр:**-Тийм тийм. За Д.Лүндээжанцан дарга.

**Д.Лүндээжанцан:**-Тэгэхээр энэ жилийн нөгөө баталсан төсөв энэ тэр юмтайгаа нийцэж байна уу? Хэрвээ нийцэхгүй бол төсвийн тодотгол хийх үү яах вэ ямар арга зам байна. Нэмэгдэж байна уу, хасагдаж байна уу гэсэн асуулт байна.

**Д.Одбаяр:**-Төсвийн холбогдох төсөв, санхүүгийн асуудлыг шийдвэрлэх талаар Засгийн газарт үүрэг болгож байгаа юм. Тодотгол хэлэлцэх үед орно гэсэн үг. 2013 оны тодотголд төсвийнхөө төсөлд суугаад явчихна гэсэн үг ийм байдлаар ойлголцоод л явж байгаа төсөл дөө.

Үг хэлэх гишүүн байна уу? Го дарга.

За тэгвэл санал хураая. Авлигатай тэмцэх газрын зохион байгуулалтын бүтэц орон тоог шинэчлэн батлах тухай Улсын Их Хурлын тогтоолын төслийг дэмжих нь зүйтэй гэсэн томъёоллыг дэмжье гэж байгаа гишүүд.

Зөвшөөрсөн 7

Татгалзсан 4

За баярлалаа. Авлигатай тэмцэх газрын зохион байгуулалтын бүтэц орон тоог шинэчлэн батлах тухай Улсын Их Хурлын тогтоолын төслийг чуулганы нэгдсэн хуралдаанаар хэлэлцүүлж батлах нь зүйтэй гэсэн томъёоллоор энэ саналыг дэмжье.

Зөвшөөрсөн 7

Татгалзсан 4

 За баярлалаа. Нэгдсэн хуралдаанд илтгэх гишүүн. За яах вэ би илтгье дээ.

За дараагийн асуудал.

 ***Шүүхийн захиргааны тухай хууль /****эцсийн хэлэлцүүлэг****/.***

Анхны хэлэлцүүлэг Байнгын хороон дээр хийгдсэн нэгдсэн хуралдаанаар саналууд хураасан байгаа. Асуулттай гишүүд байна уу. Захиргаан дээр байхгүй билүү. Нэг 20, 20-иор тэнцсэн саналыг босгох ёстой зүйл байгаа шүү. 2/3-оор босгох нэг асуудал байгаа. 23 дугаар санал. Санал хэлэх гишүүд байгаа юу. Тэгвэл саналаа хураах уу. Дэгийн дагуу Шүүхийн захиргааны тухай хуулийн төслийн 15 дугаар зүйлийн 3 дахь хэсэгт заасан асуудлаар дахин санал хураах шаардлагатай гэж үзэж байгаа гишүүд саналаа өгөх юм байна. За энэ саналыг дэмжье гэж хуралдаанаас гаргасан Захиргааны шүүхэд гомдол гаргаж болно гэсэн заалт бий. Орхивол орхих юм гишүүд өөрсдөө л саналаа хэл. Шүүхийн захиргааны тухай хуулийн төслийн 15.2-ийн дараа 15.3 гэсэн хэсэг нэмж байгаа юм. Унасан юм төсөл дээр байхгүй. Хуралдаанаас гаргасан шийдвэртэй холбогдуулан Захиргааны шүүхэд гомдол гаргаж болно гэсэн заалт бий. Энэ асуудлаар санал хураах нь зүйтэй гэж үзэж байгаа Байнгын хорооны гишүүд за баярлалаа.

Зөвшөөрсөн 9

Татгалзсан 3

За тэгвэл 2/3-оор энэ асуудал босох ёстой гэдгийг сануулъя. За санал хураалт төслийн 15 дугаар зүйл дор дурдсан агуулгатай дор дурдсан 15.3 дахь хэсгийг нэмэх.

15.3 хуралдаанаас гаргасан шийдвэртэй холбогдуулан захиргааны шүүхэд гомдол гаргаж болно гэдгийг дэмжье гэсэн томъёоллоор санал хураая

Зөвшөөрсөн 9

Татгалзсан 3

За баярлалаа. Шүүхийн захиргааны тухай хуулийн төслийг чуулганы нэгдсэн хуралдаанд танилцуулж батлуулах нь зүйтэй гэсэн томъёоллоор. За энэ томъёоллыг дэмжье.

Зөвшөөрсөн 7

Татгалзсан 5

Дагаж гарч байгаа хуулиуд байна. Иргэний эрүүл мэндийн даатгалын тухай хуульд нэмэлт оруулах тухай хуулийн төслийг чуулганы нэгдсэн хуралдаанд танилцуулж батлуулах нь зүйтэй гэсэн томъёоллоор санал хураах гэж байна. За энэ саналыг дэмжье.

Зөвшөөрсөн 7

Татгалзсан 5

Төрийн албаны тухай хуульд нэмэлт оруулах тухай хуулийн төслийг чуулганы нэгдсэн хуралдаанд танилцуулж батлуулах нь зүйтэй гэсэн томъёоллоор. Энэ томъёоллыг дэмжье.

Зөвшөөрсөн 7

Татгалзсан 5

Төсөл дээрээ байгаа юм байна шүү дээ.

**Д.Лүндээжанцан:**-Шүүгчийн Эрүүл мэндийн даатгал юм болов уу даа.

**Р.Гончигдорж:**-Яг энийгээ хэл дээ. Энэ хуулинд орсон тийм заалттай холбогдуулаад Эрүүл мэндийн даатгалын хууль болон шүүгчийн эрүүл мэндийн.

**Д.Одбаяр:**-За байз санал аа хураачихсан шүү дээ. Төсөл санаачлагчаас орж ирсэн нөгөө Баярцэцэг байна уу. Г.Баясгалан дарга яах юм уу. Н.Ганбаяр дарга.

**Р.Гончигдорж:**- Хууль дагалдаж байхад логик холбоо байх хэрэгтэй шүү. Эд нар ч гэсэн хуулиа тайлбарлахдаа тэр учир утгыг нь олох ёстой.

**Д.Одбаяр:**-За Н.Ганбаяр дарга.

**Н.Ганбаяр:**-Эрүүл мэндийн даатгалын хуульд шүүгч нарыг хамруулъя л гэсэн.

**Д.Одбаяр:**-Даатгуулагчийн гэсний дараа шүүгчийн эрүүл мэндийн гэсэн асуудал орж байгаа юм байна. Нэмэгдэж байгаа юм байна. Шимтгэлийг нь хүний хөгжил сангаас гаргахаар байгаа. Тэгээд бас тэрэнд багтааж оруулж байгаа. Тиймээс тэрэнд багтааж оруулж байгаа.

8.2.4 энэ хуулийн 6.1.3, 6.1.4, 6.1.5, 6.1.6, 6.1.7, 6.1.9 -д заасан даатгуулагчийн даатгалын шимтгэлийг хүний хөгжлийн сангаас гэж байна. Тэрэн дээр шүүгчдийг нэмж байгаа юм байна. Төсөл санаачлагчдыг дуудахгүй бол болохгүй юм байна даа. Тийм ээ тийн техникийн хувьд тийм. Төсөл санаачлагчийг дуудаж байна уу. Дагаж гарч байгаа хуулиудыг эцсийн хэлэлцүүлгийн үед л хэлэлцдэг шүү дээ. Хэлэлц гэсэн суваг яваад анхны болон анхны хэлэлцүүлгээр явдаггүй байхгүй юу даа. Тиймээ тийн та одоо 20 жил сууж байж энийг мэдэхгүй. Энэ дээр тэгвэл саналын томъёолол бичээд одоо оруулж болох билүү. Техникийн хувьд буруу бичигдэж орж ирсэн юм байна. Харагдаж байна. 6.1 тэр зургаануудаа унших ёстой юм байна. За энэ асуудлыг үргэлжлүүлж хэлэлцэнэ ээ.

Дараагийн асуудлыг хэлэлцье.

***Шүүхийн иргэдийн төлөөлөгчийн эрх зүйн байдлын тухай хуулийн төсөл*** */эцсийн хэлэлцүүлэг/.*

**Д.Одбаяр**:-Энэ дээр чинь унасан асуудал байхгүй тийм ээ. Үгүй тэр рүү ороогүй Германы загвараар орж байгаа юм. Үгүй яах вэ тэр томъёолол дээр нь ярьсан л даа. Үгүй үгүй наад дээр чинь санал унаагүй. Тэр эвлэрүүлэн дээр унасан. За асуулттай гишүүд, санал хэлэх гишүүд байна уу. За тэгвэл санал хураалт явуулъя. Шүүхийн иргэдийн төлөөлөгчийн эрх зүйн байдлын тухай хуулийн төслийг чуулганы нэгдсэн хуралдаанд танилцуулж, батлах нь зүйтэй гэсэн томъёоллоор. Энийгээ хэлэхгүй яасан юм бэ? Наана чинь дагасан юмнууд байгаа. Шүүхийн иргэдийн төлөөлөгчийн эрх зүйн байдлын тухай хууль дээр чинь унасан юм байхгүй шүү дээ. Эвлэрүүлэн зуучлах дээр байгаа. Шүүх дээр байхгүй шүү дээ. Аль гурвыг хэлээд байгаа юм бэ? Аан за нэг өгүүлбэр байна. Ажлын хэсгээс гаргасан саналын томъёоллоор санал хураах юм байна.

За ажлын хэсгээс оруулж байгаа санал.

Төслийн 3 дугаар зүйлийн 3.1 дэх хэсгийн эрүү, иргэн, захиргааны хэргийн гэснийг хасах юм байна. Эрүүгийн байцаан шийтгэх тухай хуульд нэмэлт, өөрчлөлт оруулах тухай, Иргэний хэрэг шүүхэд хянан шийдвэрлэх тухай, Захиргааны хэрэг хянан шийдвэрлэх тухай хуулийн төслүүдийн талаарх зарчмын зөрүүтэй саналаар санал хураах юм байна. Ингээд эхний санал төслийн 3.1.3 дахь хэсгийн эрүү, иргэн, захиргааны хэргийн гэснийг хасах юм байна. За энэ томъёоллыг дэмжье гэсэн.

Ариунхураа чи наадахаа тайлбарла даа. Дараалал дээрээ оруулж ирэхгүй гэнэт оруулж ирээд. Дугаар нь өөрчлөгдсөн юм бол тэрийгээ хэл.

**Ч.Ариунхур:**-Аан энэ эцсийн хэлэлцүүлэгт тараасан төслөөр 3 дугаар зүйл дараалан өөрчлөгдсөн байгаа. 3.1 гээд арын нүүрэнд 2 дугаар хуудсанд.

3.1 дээр Монгол Улсын Үндсэн хуулийн 52.2-т зааснаар эрүү, иргэн, захиргааны хэргийн анхан шатны шүүх гэдгийн эрүү, иргэн, захиргааны хэргийн гэдгээ хасаад анхан шатны шүүх гэдэг нь хэвээр үлдэнэ. Ерөөсөө анхан шатны шүүх, эрүү, иргэн, захиргаа, сум дундын шүүх нь бас орохоор бүх нийтэд нь.

**Д.Одбаяр**:-Сум дундынх нь үлдчихээд байгаа учраас анхан шатны гэдгээ бүх шүүхээ багтааж ойлгохоор энэ эрүү, иргэн, захиргаа гэдэг 3-ыг нь хасахгүй бол сум дунд нь үлдчихээд байгаа юм байна. Энэ чинь анх өргөн барьсанаараа байгаа биз дээ. Өргөн барьсанаараа л байхгүй юу.

Төсөл санаачлагч анх яагаад оруулсан гэдэг асуудал. Анх оруулахдаа сум дундын гэдгээ мартаад л оруулсан байна. Төсөл санаачлагчдыг дууд л даа.

**Ч.Ариунхур:**-Энэ хуулиуд цуг өргөн баригдаад одоо энэ сүүлд баталсан шүүхийн тухай хууль дээр анхан шатны шүүхийн 4 тогтолцоо байгаа. Дүүргийн иргэний хэргийн шүүх, Дүүргийн захиргааны хэргийн анхан шатны шүүх, Дүүргийн эрүүгийн хэргийн шүүх, Сум ба сум дундын шүүх гээд сая цуг хамт өргөн бариад Шүүхийн тухай хуулийг өргөн барьсан байгаа.

**Д.Одбаяр**:-Тэрийг аль хэдийн шүүхийн тухай хуулиараа түрүүнд баталчихсан байхгүй юу даа. Харин ангилал нь тийм болчихсон. Зургаан хууль баталж байна шүү дээ. Н.Ганбаяр гуай хариулах юм уу. Та энэ Шүүхийн хуулиар батлагдсан хуулиар шүүхийн тогтолцоо ирэх оны 7 сарын 1-ээс ямар болохыг хэлээд өг л дөө.

**Н.Ганбаяр:**-Шүүхийн тогтолцоо бол үндсэндээ анхан шатны шүүх, дүүргийн шүүх, давж залдах шатны эрүүгийн хэргийн нэгдмэл шүүх гээд 9 шүүх тойрог болж байгуулж байгаа. 21 аймгийн шүүхүүд татан буугдаж 9 тойргийн шүүх үүснэ. Бас үүнтэй адилхан Иргэний хэргийн давж залдах шатны шүүх байгуулагдана. Гуравдугаар шатны шүүх нь хяналтын шатны шүүх дээд шүүх байгаа. Эрүү, иргэн, захиргааны хэргийн гэснийг хасах гэхээр Үндсэн хуульд нийцүүлээд түрүүн Одбаяр дарга тайлбарлачихсан. Сум дунд энэ тэрээ орхичихсон байсан учраас энэ илүү юм болов уу. Ерөөсөө хэргийг шийдвэрлэхдээ ингээд хассан нь зүйтэй юм байна гээд ажлын хэсэг үзсэн юм аа.

**Д.Одбаяр**:-Тодорхой тодотголуудыг хассанаар агуулга нь улам өргөн болж байгаа гэсэн үг тийм ээ. За баярлалаа үг хэлэх гишүүн. С.Баярцогт гишүүн үг хэлэх юм уу. Тэгээд яах юм бэ буцаах юм уу. Би харин үг хэлж магадгүй, үг хэлээд буцаая гэх гэж байгаа юм уу. За тэгвэл баярлалаа саналаа хураая. Олонхоороо ярьж байгаад энэ нь зөв байна гээд шийднэ биз дээ.

**Н.Ганбаяр:**-Захиргааны хэргийн хувьд бол өөр шүү дээ. Бүх аймагт Захиргааны анхан шатны шүүх байна. Тэгээд нийслэлд давж залдах шатны шүүх байна захиргааны хэргийн, тэгээд Дээд шүүхийн танхим байгаа шүү дээ. Дагнасан шүүх учраас ийм зохион байгуулалттай байгаа шүү дээ.

**Д.Одбаяр**:-За тэгвэл төслийн гуравдугаар зүйлийн 3.1 дэх хэсгийн эрүү, иргэн, захиргааны хэргийг хасах гэсэн томъёоллыг дэмжье.

Зөвшөөрсөн 9

Татгалзсан 3

За дараа нь энэ хоёр уу. За Иргэний шүүхэд хянан шийдвэрлэх тухай, Захиргааны хэрэг шүүхэд хянан шийдвэрлэх тухай Эрүүгийн байцаан шийтгэх тухай хуульд нэмэлт, өөрчлөлт оруулах тухай хуулийн төслүүдийг хууль санаачлагчид нь буцаах нь зүйтэй гэсэн томъёолол байна. Үүнийг дэмжье.

Зөвшөөрсөн 9

Татгалзсан 4

Процессийн хуулиуд юм байгаа юм тэрэн дээр энэ нилээн их нарийн ажиллагаанууд хэрэгтэй юм билээ. Оруулж ирсэн нь шаардлага хангахгүй байгаа юм. Тэрэн дээр Хууль зүйн яам мэргэжлийн байгууллага дахин сууж энэ хууль хүчин төгөлдөр болохоос өмнө дахин оруулах шаардлагатай. Тэрэн дээр яах вэ, тогтоолын төсөл хаана байна. Тэр болтол янзлах юм бол процессийн хууль, үгүй ээ процессийн хуулин дээр суулгах олон юмнууд дутуу орж ирсэн юм. Бид нар энэ хугацаанд Хууль зүйн яамнаас ажлын хэсэг гараад амжихгүй байна. Энэ ондоо багтаж л хийж таараа шүү дээ. 2014 оны 1 сард хэрэгжих хууль юм чинь. 2013 оны 7 сарын 1. За баярлалаа дараагийн санал. Хууль батлагдсантай холбогдуулан авах зарим арга хэмжээний тухай Улсын Их Хурлын тогтоолын төсөл тараасан байгаа. Тогтоолын төсөл дээр саяын буцаасан хуулиудын тухайд нэмэлт, өөрчлөлт оруулах хуулийн төслүүдийг боловсруулж 2012 оны тэд дүгээр сарын тэдний өдөр гэж өдөр дээр ямар санал хэлэх вэ? Г.Баясгалан дарга хэзээ амжих вэ? Н.Ганбаяр дарга аа. Ер нь бол ажиллагаа их байгаа шүү. 2013 оны 7 сарын 1 байгаа байхгүй юу.

**Г.Баясгалан:**-Ер нь бол энэ хуулийн төслүүдийг Засгийн газар боловсруулж байгаа. Зөвхөн одоо иргэдийн зөрчилтэй холбоотой асуудал биш бүхэлд нь бид нар ерөнхийдөө үзээд жил гаран бид нар боловсруулаад сууж байгаа үүнийг Их Хуралд тодорхой хугацаа заагаад өгвөл мэдээж 2013 оны 7 сарын нэгэн гэсэн хойд талаасаа юутай учраас үндсэндээ 2013 оны хаврын чуулганаар хэлэлцүүлэхээр л яавал болох болов уу гэж бодож байна.

**С.Баярцогт:**-Намрын чуулганаар бол бараг хэлэлцүүлж чадахгүй шүү дээ Баясгалан дарга аа. Тэгэхээр хаврын чуулганаар хэлэлцүүлэхээр 2013 оны 07 сарын 01-ээс гэсэн заалттай юм байна шүү дээ. Тэгээд хаврын чуулганаараа л багтааж хэлэлцэж баталж чадахгүй бол материаллаг хууль, процессийн хууль 2 чинь зөрөлдөх нь байна шүү тэр нь баталгаатай юу.

**Д.Одбаяр**:-2013 оны хаврын чуулганд өргөн барих за юу.

**С.Баярцогт:**-Намрын чуулганд өргөн бариа, хэлэлцүүлгээ хаврын чуулганд хийсэн дээр шүү дээ.

**Д.Одбаяр**:-Өргөн мэдүүлэхээ 2012 оны намрын чуулганаар өргөн барь.

**Г.Баясгалан:**-Ер нь зүгээр хаврын чуулганы хэлэлцэх асуудлын дараалал гардаг. Тэрний өмнө л бид нар өргөн мэдүүлсэн байж байгаад л өргөн мэдүүлсэн хууль жагсаалтанд ороод явдаг тэр журмаараа л явсан дээр байх. Нилээд их ажиллагаатай учраас шууд 12 сар энэ тэр гээд яахаар бид юу яах байх.

**С.Баярцогт:**-Үгүй ээ, намрын чуулган чинь 2 сарын 1-нд завсарлана шүү дээ. Тэгэхээр би юу гэж хэлэх гээд байна гэхээр ядаж намрын чуулганд өргөн барьчихаад тэр намрын чуулган, хаврын чуулган хоёр эхлэхийн хооронд Хууль зүйн байнгын хороон дээр ажлын хэсэг гарчихаад тэрэн дээр чинь ажиллах ёстой байхгүй юу даа. Процессийн хууль чинь аягүй их деталтай шүү дээ.

**Г.Баясгалан:**-Тэгвэл гишүүдээ зүгээр л чуулган гэхгүйгээр 2 сарын 1 гэчихвэл.

**Д.Одбаяр**:-За тэгж ойлголоо шүү тэгээд энэ тогтоолын төслийг дэмжье гэсэн томъёоллоор.

Зөвшөөрсөн 9

Татгалзсан 4

Байнгын хорооны танилцуулгыг нэгдсэн хуралдаанд Д.Одбаяр. За баярлалаа.

За дараагийн асуудал.

***Эвлэрүүлэн зуучлалын тухай хуулийн төсөл*** */эцсийн хэлэлцүүлэг/.*

Эцсийн хэлэлцүүлэгтэй холбогдуулаад асуулттай гишүүд. За баярлалаа. Үг хэлэх гишүүд. 2/3-оор унасан нэг л санал байгаа. Бусад нь эцсийн хэлэлцүүлгийн шатанд санал хураах ёстой. Дагаж гарсан хуулиуд байгаа биз дээ. За санал хураалт. Дэгийн хуулийн 2.3-т заасны дагуу эвлэрүүлэн зуучлалын тухай хуулийн төслийн 7.1-д заасан асуудлаар дахин санал хураах нь зүйтэй гэж үзэж байгаа Байнгын хорооны гишүүд

Зөвшөөрсөн 8

Татгалзсан 5

7.1-ээ гаргана аа.

**Р.Гончигдорж:**-Сая 7-ийн хэд гэсэн бэ?

**Д.Одбаяр**:-7.1 дэх хэсгийг өөрчлөн найруулах.

**Р.Гончигдорж:**-Одоо та нар энэ эцсийнх дээр оруулж ирэхдээ тэрийгээ хассанаар оруулж ирчихээд юу хасагдаад ямар заалт болсныгоо хэлж өгөхгүй санал хураалгаад байна шүү дээ. Ажлын хэсэг ээ та нар нэг жоохон аргачлалтай ажилла л даа. Энэ чинь тэр 3, 2 гэдэг нь хасагдсан учраас одоо та нар ингэж оруулж ирчихээд байгаа. Тийм биз яг энэ дээр чинь санал хураах санал чинь ямар томъёоллоор байгаагаа бичнэ.

**Д.Одбаяр**:-Үгүй ээ эвлэрүүлэн зуучлахаа яриад байгаа биз дээ.

**Р.Гончигдорж:**-Тийм.

**Д.Одбаяр**:-Эвлэрүүлэн зуучлал энэ маань 7.1 дэх хэсэг шүү дээ нэмж орж байгаа шүү дээ. Үгүй ээ төслийн 7.1 дэх хэсгийг дор дурдсанаар өөрчлөн найруулж 7.1, 7.2 гэж дугаарлах гэдэг маань санал нь тэнцээд

**Р.Гончигдорж:**-Хураагаад унасан саналын томъёоллоо өмнөх хуралдаан дээрээ унасан саналын томъёоллоо уншаадах л даа.

**Д.Одбаяр**:-Харин тэр нь энүүгээрээ байгаа биз дээ.

7.1 анхан шатны шүүхэд түүний харъяалан ажиллах нутаг дэвсгэрийн хэмжээ, хүн амын нягтрал, аж ахуйн нэгж байгууллагын тоо, хэрэг маргааны гаралтын түвшинг харгалзан 3 хүртэл орон тооны эвлэрүүлэн зуучлагч ажиллана.

7.2 анхан шатны шүүхэд энэ хуулийн 7.2-д зааснаас гадна орон тооны бус мэргэшсэн эвлэрүүлэн зуучлагчийг ажиллуулж болно. Бид нар анхны хэлэлцүүлгээр Байнгын хороон дээр хураагаад дэмжсэн санал шүү дээ. Нэгдсэн хуралдаанд л 20, 20-иор санал тэнцчихээд яваагүй санал шүү дээ.

**Р.Гончигдорж:**-Тэгээд одоо бид нар тараасан эцсийн хэлэлцүүлэгт ирж байгаа 2 заалт чинь саяны энэ нь хасагдсан учраас хаанаасаа орж ирсэн заалт юм.

**Д.Одбаяр**:-Аль нь хасагдсан учраас.

**Я.Хишигт:**-7.1 дэх заалтыг найруулаад 2 дугаарлаж байна гэж оруулж байгаа юм.

**Р.Гончигдорж:**-Үгүй та нар эцсийн хэлэлцүүлэг гээд бичээд өгчихсөн 7 дугаар зүйлийг нь хардаа.

**Д.Одбаяр:**-Тэр ямар юм очоод хар даа.

**Р.Гончигдорж:**-Эд нар будилуулаад байдаг юм аа. Би одоо хэд хэд ажилласны хувьд мэдэж байна.

**Д.Одбаяр:**-Энүүгээрээ хураагдаад л 20, 20 болсон шүү дээ.

**Р.Гончигдорж:**-Эцсийн хэлэлцүүлэг энэ. Тэгээд байгаа чинь энэ шүү дээ 7.1 чинь.

**Я.Хишигт:**-Тэрэн дээр бол унасан учраас юу яахгүй.

**Р.Гончигдорж:**-Тэгээд харин чамайг унасан заалт чинь юу гэсэн заалтууд унасан ямар байсныгаа гаргаад өгөөдөх өө гэж байна шүү дээ. Тэрнийгээ уншчихаад энэ унасан учраас ийм болоод хувирсан юмаа.

**Я.Хишигт:**-Санал аваагүй учраас төсөлд суухгүй болчихож байгаа байхгүй юу.

**Д.Одбаяр:**-Ажлын хэсгийн санал л даа. Тэгээд тэнд олонхийн санал авч чадаагүй юм.

**Р.Гончигдорж:**-Энэ унасан учраас энэ хаанаас гараад ирсэн юм бэ?

**Д.Одбаяр:**-Үгүй ээ томъёолол нь нээлттэй байгаа юм.

**Р.Гончигдорж:**-Анхны төслөө аваад ир. Энэ унасан учраас анхны төсөл чинь сэргэж ирж эцсийн хэлэлцүүлэг дээр бичигдэх ёстой байхгүй юу. Анхан шатны шүүх дээр эвлэрүүлэн зуучлал ажиллана л гэж байгаа байхгүй юу.

**Д.Одбаяр:**-Үгүй ээ шүүх дотор шүүхийн гадна гээд бас нарийн байгаа байхгүй юу.

**Р.Гончигдорж:**-Одоо энэ 7.3 болох юм уу.

**Я.Хишигт:**-Энэ өгүүлбэрийг ингэж найруулах ёстой. Энэ унасан учраас анхныхаа төслөөр орж ирж байгаа байхгүй юу.

**Д.Одбаяр:**-Тэгж байгаа юм. Хэрэг байна л гэж үзсэн дээ.

**Р.Гончигдорж:**-Нэг нь энэ хоёр нь энэ. За тэгээд даргын уншсан чинь энэнээс шал өөрөөр уншлаа шүү сая 7.2 чинь. Томъёолол чинь өөр, ямар томъёолол өгөөд уншуулаад байгаа юм бэ? Одоо та нэг дахиад уншаадах.

**Д.Одбаяр:**-Бэлтгэл хангалттай байгаа юмаа. Ойлголцохгүй юм яваад байна шүү дээ. Бэлтгэл хангалттай байлгүй яадаг юм бэ? Алийг унших юм бэ?

Дахиад унших уу?

**Р.Гончигдорж:**-Одоо уншихдаа дарга аа ингэ. Эхний хэлэлцүүлэг дээр ийм томъёоллоор орсон заалт унасан тийм учраас одоо энэ томъёоллоор нь эцсийн хэлэлцүүлэг дээр дахин санал хураалгах санал гаргаж байна гээд бүтнээр нь уншдаа.

**Д.Одбаяр:**-За

**Р.Гончигдорж:**-Мэдээж шүү дээ. Тийм учраас тэрнийгээ эргээгээд оруулаад ирэхгүй юу эд нар эргэж оруулж ирэхдээ доогуур нь зурсан хэлбэрээр оруулж ирээд байгаа байхгүй юу. Анхан шатны шүүх дээр эвлэрүүлэн зуучлагч ажиллана гээд доогуур нь зурснаар бид нарт эцсийн хэлэлцүүлэгт оруулсан байна шүү дээ. Доогуур нь зурдаг чинь ямар үед ордог вэ гэхээр нэгдүгээр хэлэлцүүлгээр өөрчлөгдсөн юм зурдаг байдлаар орж ирдэг болохоос биш анхны төслийнх тэгж орж ирдэггүй юм шүү дээ. Зураас зурахгүй байх ёстой байхгүй юу. Бүр анх хууль санаачлагчийн орж ирснээр нь өгөх ёстой байхгүй юу.

**Д.Одбаяр:**-Үнэн үнэн.

**Р.Гончигдорж:**-Зураад ороод ирнэ гэдэг чинь нэгдүгээр хэлэлцүүлэг дээр орж ирсэн өөрчлөлт орж ирдэг юм за юу.

**Д.Одбаяр:**-За анхны хэлэлцүүлгийн үед Чуулганы нэгдсэн хуралдаан дээр ажлын хэсгээс оруулж ирсэн санал дэмжлэг авч чадаагүй унасан тэр томъёоллыг бид нар буцааж санал хурааж босгох учиртай. 2/3-оор энэ томъёоллыг уншиж өгье. Төслийн 7.1 дэх хэсгийг дор дурдсанаар өөрчлөн найруулж, 7.1, 7.2 гэж дугаарлах.

7.1 анхан шатны шүүхэд түүний харъяалан ажиллах нутаг дэвсгэрийн хэмжээ, хүн амын нягтрал, аж ахуйн нэгж, байгууллагын тоо хэрэг маргааны гаралтын түвшинг харгалзан 3 хүртэл тооны эвлэрүүлэн зуучлагч ажиллана.

7.2 анхан шатны шүүхэд энэ хуулийн 7.1-д зааснаас гадна орон тооны бус мэргэшсэн эвлэрүүлэн зуучлагчийг ажиллуулж болно. Энэ томъёоллыг дэмжье гэсэн санал хураалт явуулах гэж байна.

Гурав хүртэлх орон тооны. Цагаан зөвлөх хариулдаа.

**С.Баярцогт:**-За би танаас тодруулах гээд нэг юм асууя. Ажлын хэсэг хоёроос хоёулангаас нь. Төсөл санаачлагчийнхаар бол эвлэрүүлэн зуучлагч хаана ч байж болох юм байна. Тэгээд хуулийн дагуу анхан шатны шүүх хурал дээр очоод ажиллана тэрийг бол талууд сонгоод авчихна шүү дээ.

Ажлын хэсгийн саналаар бол ингээд байгаа байхгүй юу тухайн тойрог болгон дээр гурваар хязгаарлаж байна гэдэг чинь тойрог бүр дээр гурван лиценз өгнө гэдэг юм руу орж байна гэсэн үг байхгүй юу. Гэтэл зарим тойрог дээр хөдөө орон нутагт эвлэрүүлэн зуучлагч байхгүй байж болно шүү дээ техникийн хувьд яагаад гэвэл боловсролтой ч юмуу тийм хүн байхгүй байж байтал танай дээр тийм юм байхгүй байна гээд ийм ийм асуудал ороод байх юм биш үү. Бид нар боломжоо өөрсдөө харах хэрэгтэй шүү дээ. Тэгээд лицензээр нь та нар зохиомол юм руу явуулаад байгаа байхгүй юу. Хотод байдаг баахан хууль ч нарыг чи Сэлэнгэд бүртгэлтэй, чи Дорнодод бүртгэлтэй гэдэг тийм юм руу явуулах гээд байгаа юм уу.

**П.Цагаан:**-За уучлаарай ажлын хэсгийн энэ томъёоллын үндэслэл нь яагаад ингэж гарсан талаар түүх ингээд хэлчихвэл зүгээр болов уу гэж бодож байна. Та бүгдийг шийдвэрээ гаргахад. Энэ яасан бэ гэхээр шүүхийн төсвийн төсөл боловсруулахад тоотой байж байж ямар нэгэн юмны зардлыг шүүхийн төсөвт суулгаж өгөх шаардлагатай. Ярьж ярьж байгаад 3 хүртэл гээд тоотой оруулъя гээд тэгээд ийм санал ажлын хэсгээс төрсөн юмаа.

**Д.Одбаяр:**-За З.Энхболд гишүүн.

**З.Энхболд:**-Тэр шүүгч прокурор гэдэг шиг төрөөс цалин авдаг хүмүүс гарч ирэх гээд байгаа гэсэн үг үү. Өмгөөлөгч гэдэг шиг тэр хувиараа юмаа хийгээд хувиараа учраа олж болдоггүй юмуу. Яагаад заавал орон тоо нэмэх гээд байгаа юм бэ? Өмгөөлөгч мэргэжлийнх цалин авахгүй байна шүү дээ. Болоод л байна шүү дээ.

**Д.Одбаяр:**-За Цагаан зөвлөх хариулдаа. Энэ чинь нөгөө яг ингээд Эвлэрүүлэн зуучлагч шигээ яах юм бол анхан шатны шүүхийн ачаалал бол 60, 70 хувиар буурдаг тухай урд нь зөндөө ярьсан. Тэгээд Эвлэрүүлэн зуучлагч нар бол шударга, хэрэг маргаан шийдвэрлэхэд төрийн нэрийн өмнөөс шүүгчдийн хэрэгжүүлэх ёстой ажлыг хийж гүйцэтгэж байгаа гэдэг утгаараа зайлшгүй төсвөөс байрны түрээс гэдэг юм уу, цалин хөлс ямар нэг байдлаар гарч байгаа юм аа. Тэгэхээс сайн дураар өмгөөлөгч бол шийдэхгүй шүү дээ. Одоо гэр бүлийн ч юм уу зарим маргаанууд бол зайлшгүй эвлэрүүлэн зуучлагчаар орох учраас тэр хүмүүст ажиллах нөхцөл боломжыг нь олгож өгөх шаардлагатай байгаа юм л даа.

 **З.Энхболд:**-Арбитрт улсаас цалин өгдөггүй шүү дээ. Арбитрын зардлыг маргаж байгаа талууд өөрсдөө төлдөг шүү дээ тэрэн шиг л явахгүй юу даа.

 **П.Цагаан:**-Энэ бол арай өөр л дөө.

**З.Энхболд:**-Төрөөс цалин авдаг өөр категори гаргаж байгаа юм уу. Цалингүйгээр л зохицуул л даа хоорондоо яриад л. Наадах чинь шүүгчид гологдсон хүмүүсийн очдог л газар болно шүү дээ. Цалин авна, байраа даалгана, эрүүл мэндийн даатгалаа төлүүлнэ. Одоо тэгээд ямар цалин өгөх юм. Шүүгчтэй адил цалин өгөх юм уу тэгээд. Ингээд л бүх юм чинь замбараагаа алдана шүү дээ. Томилогддог шүүгч нар гээд.

**Д.Одбаяр:**-Эвлэрүүлэн зуучлагч л даа шүүгч биш л дээ.

**П.Цагаан:**-Энэ дээр ийм шүү дээ.

**Д.Одбаяр:**-Наадах чинь шүүх дээр асуудал очоод эвлэрүүлэн зуучлуулаад асуудлаа шийдээд ирээ гэвэл эвлэрүүлэн зуучлагчид очих юм. Шүүхийн өмнө бас эвлэрүүлэн зуучлагч бас яригдах юм. Тухайн шаардлагатай шатанд нь.

**З.Энхболд:**-Юу шийдэхээс чинь гол нь болно шүү дээ. Асуудал нь юунаас байгаагаас чинь болно.

**Д.Одбаяр:**- Төр оролцоод байгаа юм байхгүй. Цалин өгч байгаагаар нь төр оролцож байна гэж хэлж болохгүй эвлэрүүлэн зуучлагч чинь эвлэрүүлчихээд харин зүгээр тэр шийдвэрээ шүүгчийн захирамжаар баталгаажуулаад ингээд процесс дуусах юм.

**П.Цагаан:**-Уучлаарай даргаа тодруулаад хэлчих үү. Тэгэхээр ийм байгаа юм л даа.

29.1 дээр ингэж байгаа юм л даа. Шүүх дэх эвлэрүүлэн зуучлагчийн маргаан зохицуулахтай холбогдсон үйлчилгээ үзүүлсний төлөө талууд болон зохигчдоос мөнгө төлөх юм. Төлж байгаа мөнгийг улсын тэмдгийн хураамж хийнэ гээд эвлэрүүлэн зуучлагчид өргөдөл гаргасан этгээд улсын тэмдэгтийн хураамжийг урьдчилан төлнө гээд.

29.2 дээр эвлэрүүлэн зуучлагчаас маргааныг зохицуулахтай холбогдон зайлшгүй гарах зардлыг эвлэрүүлэн зуучлах ажиллагааны зардал гэнэ. Шүүх дэх эвлэрүүлэн зуучлагааны зардлыг төсвөөс санхүүжүүлнэ гээд тусгагдаад л явж байгаа юм л даа.

**Д.Одбаяр:**- Оруулж ирсэн төслийн заалт шүү дээ.

**П.Цагаан:**-29.4 дээр бол шүүх дэх орон тооны бус эвлэрүүлэн зуучлагчийн ажлын хөлсийг Шүүхийн ерөнхий зөвлөл тогтооно гээд өргөн барьсан төсөлтэй.

**З.Энхболд:**-Анх бол орон тооны бус гэж байсан юм байна шүү дээ. Одоо орон тоо болоод явчихаж байгаа чинь л болохгүй байна шүү дээ.

**Д.Одбаяр:**-Хоёр янз байгаа л даа. Орон тооны болон орон тооны бус. Орон тооны эвлэрүүлэн зуучлагч гэж орж ирсэн шүү дээ төсөл дээр чинь.

**З.Энхболд:**-Орон тооныхоныг болиод орон тооны бус байж байгаад л эвлэрүүлж байгаа хүмүүсээсээ төлбөр аваад л явна биз дээ. Төрд ер нь ямар хамаатай юм бэ? Яахаараа маргахыг урамшуулаад байгаа юм бэ. Маргачихаад эвлэрлээ гээд эвлэрснийхээ төлбөрийг улсаас авдаг юу юм бэ тэд нар. Маргахгүй л байна биз дээ.

**П.Цагаан:**-Тэгэхдээ З.Энхболд гишүүнээ энэ дээр бол байгаа юм л даа. Энэ хуулийн 8 дугаар зүйлд заасан эвлэрүүлэн зуучлагчийн зардал, хөлсийг талууд гэрээгээр тохиролцоно гээд төлдөг тийм зардал бас байгаа шүү дээ.

**С.Баярцогт:**-Наадах чинь хэрвээ энүүгээрээ ороод ирэх юм бол шүүх дээр шүүхийн зардал гэдгээс гадна, эвлэрүүлэн зуучлагчийн зардал, цалин, байрны зардал, утас гээд урсгал зардал нэмэгдээд л унана. Тийм утгагүй юм. Хуульч нар яг өмгөөлөгч шиг нотариат ч шиг бизнесийн зорилготой, хуулийн зөвлөгөө өгөөд эвлэрүүлчихдэг. Тэгээд тэр 2-ын дундаас чаржаа аваад явдаг тэгээд л болоо шүү дээ.

**Д.Одбаяр:**-Тэгвэл энэ хуулийн хэрэггүй болно л гэсэн үг л дээ. Одоо өмгөөлөгчдийн бас л оролдож байгаа л оролдлого шүү дээ.

**З.Энхболд:**-Биш ээ биш. Би бол ингэж ойлгож байгаа шүү дээ. Энэ одоо дахиад аппарат, дахиад орон тоо, дахиад урсгал зардлын тухай яригдаад ирж байгаа. Шүүхээр явах нь өөрөө талуудад хохиролтой байгаа байхгүй юу. Шат дамжлага ихтэй, тэрийг хялбаршуулахын тулд маргааныг эвлэрүүлэн зуучлах гэж оролдоод шүүхийн өмнөх шатанд тохиролцож байвал арбитрын нэг хэлбэр байхгүй юу. Гадаад худалдааны арбитр бол тусдаа. Энэ бол шүүхийн дэргэдэх арбитр байхгүй юу. Эвлэрүүлэн зуучлагч талаа өөрсдөө олж ирээд талууд хоорондоо тохироод шүүх хүргэхгүйгээр асуудал нь шийдэгдэж байвал шүүх ч асуудлыг нь хаагаад л захирамж гаргаад л болоо. Тэнд улсаас ямар нэгэн зардал өгч болохгүй. Яагаад гэвэл тэр маргаж байгаа талуудын маргаан бол энэ улсын нуруун дээр суух ямар ч шаардлагагүй. Суулгаад эхэлвэл маргаад л эхэлнэ. Цэцэрлэгийн хүүхдийн хоолны мөнгөтэй адилхан байхгүй юу. Хоолны мөнгөний 50 хувийг аав ээж нь даадаг байснаа улс даадаг болсон чинь цэцэрлэг ачааллаа даахаа больсон байхгүй юу. Ийм урамшуулал өгч болохгүй байхгүй юу. Угаасаа энэ нийгэм чинь маргахгүй л байх ёстой байхгүй юу. Маргаж байгаа бол зардлаа өөрөө даа гэдэг хамгийн энгийн зарчим байгаа. Би бол орон тооны байхыг эсэргүүцэж байна. Тоо нь хязгаарлагдмал байхыг эсэргүүцэж байна. Анх орж ирсэн тэр зардлаа өөрсдөө даадаг хэлбэр рүү нь л оруул улсаас ямар нэгэн мөнгө бол ерөөсөө өгч болохгүй.

**Д.Одбаяр:**-Энэ саналыг хураалгахгүйгээр явахад хуулийн бүтэц яаж эвдрэх гэж байна. Цагаан зөвлөх хариул.

**П.Цагаан:**-Шууд ингээд 2 тийшээ хагалчих бол амархан юм шиг хэрнээ амьдрал дээр жишээлбэл гэр бүлийн маргаан байгаа байхгүй юу. Гэрлэж байгаа 2 чинь насан туршдаа хамт байна гээд л андгай, тангараг тавиад л яадаг. Салах болох юм бол хүссэн хүсээгүй үл хамааран шүүхээр орчихож байгаа байхгүй юу. Гэтэл энэ хуулиудын нэмэлт өөрчлөлтөөр бол гэр бүлийн маргаан бол эвлэрүүлэн зуучлалаар эхлээд орж байгаа байхгүй юу. Тэгэхээр тэр үйлчилгээг төрөөс үзүүлэх нь бол төрийн үүрэг. Энэ бол арбитртай адилхан маргалдагч, аж ахуйн нэгжүүдийн маргаан биш шүү дээ. Заавал шүүхээр орж шийдвэрлэх ёстой маргаануудыг эвлэрүүлэн зуучлагчаар дамжуулж байсан бусад орнуудын туршлага манай дээр явуулсан тэр файлед поржектийн энэ бүгд дээр суурилж байж л гарч ирсэн санал л даа. Тийм учраас энийг хэтэрхий тэгж яамааргүй л байгаа юм л даа. Төрөөс өгөх ёстой тэр үйлчилгээ, шүүгчдийн өмнөөс үзүүлж байгаа үйлчилгээг үзүүлсэн хүмүүсд төр тодорхой хэмжээгээр шүүгч нарт өгч байгаатай адилхан цалин, хөлс, зардлыг нь өгөх л хэрэгтэй л дээ.

**С.Баярцогт:**-Наадах чинь зөвлөхийн үйлчилгээг та яриад байна.

**Цагаан:**-Зөвлөх биш ээ.

**С.Баярцогт:**-Зөвлөх шүү дээ. Хоёр хүн салах юм бол мөнгөтэй хүмүүс салж байгаа бол хуульчид нь зөндөө мөнгө авна. Тэр хоёрын 10, 15 хувийг аваад явна. Мөнгөгүй хүмүүс заргалдаж байгаа бол тэр чинь хайр сэтгэлийн л асуудал болно шүү дээ. Тэрнээс хуулийн зөвлөгөө л шүү дээ тэр чинь. Иргэний хэрэг дээр чинь энүүгээр мэргэшсэн хуулийн компаниуд зөндөө байгаа шүү дээ. Энэ дээр төр мөнгө гаргах бол ямар ч утга байхгүй.

**Д.Одбаяр:**-Санал Р.Гончигдорж гишүүн.

**Р.Гончигдорж:**-Саяны асуудал бол нэг л хэсэг нь шүү дээ. Тэгээд энэ хоёр гишүүдийн ярьж байгаагаар бол энэ хуулийн бусад заалтууд ч гэсэн үндсэндээ шал өөр болох асуудлыг яриад байна шүү дээ. Тэгэхээр зэрэг тэр асуудал яригдахгүй. Тэр асуудлыг байгаагий нь хүлээн зөвшөөрөөд энд ямар нөхөлт хийх ёстой вэ гэхээр зэрэг одоо хийх гэж байгаа нөхөлт хэрэгтэй болчихоод л байна шүү дээ. Логикоо бод л доо. С.Баярцогт гишүүнээ та өмнө нь байгаад тэрэн дээр ярих бол энэ хууль бараг буцахаар асуудлыг яриад байна шүү дээ. Энэ хууль хэрэггүй ээ. Эвлэрүүлэн зуучлах үйл ажиллагаанд одоо эрх зүйн туслалцаа үзүүлдэг этгээдүүдээс тэр өөрийн үйлчлүүлэгчдээ үзүүлдэг үйлчилгээний хүрээндээ энэ асуудал нь явдаг харилцаагаараа явж бай гэх юм бол энэ хууль ерөөсөө хэрэггүй байхгүй юу. Гэтэл хэрэгтэй байна заавал шүүн таслах ажиллагаагаар орохгүйгээр түүний өмнө шүүн таслах ажиллагааны өмнөх ажиллагааны хэлбэртэйгээр энэ нь хийгдээд дараа нь шүүн таслах ажиллагаа хэрэггүйгээр улсуудын хооронд үүссэн маргаан нь дуусгээ гэсэн ийм орон зай дээр ийм харилцаа үүсгэж.

**С.Баярцогт:**-Гончигоо дарга аа, наад үйл ажиллагаагий чинь ерөөсөө эсэргүүцээгүй. Төрөөс санхүүжүүлж болохгүй ээ. Тэртээ тэргүй хуулийн сургуулиа төгсчихсөн энэнийхээ төлөө цалин аваад ажиллаж байгаа хуульчид зөндөө байна. Тэр зарчмаар нь явуулъя л гэж байна шүү дээ.

**Р.Гончигдорж:**-Би одоо өөр нэг юм хэлье. Энийг заавал тэр бизнесийн харилцаа руу оруулахгүйгээр иргэн нийгмээсээ, төрөөсөө үйлчилгээ үзэх шаардлагатай иргэд байгаа шүү дээ. Хөрөнгө, мөнгөтэй улсууд нь бол элдэв чадалтай улсуудыгаа хөрөнгө, мөнгөөрөө хөлслөөд авдаг юм байгаа биз, хөрөнгө, мөнгө ихтэй маргаан үүсдэг юм байгаа биз. Тэрэн дээрээ зохицох юмнуудаа зохицож чаддаг юм байгаа биз. Гэтэл капи улаан мөнгөгүй иргэний хооронд маргаан үүсчихээд байна. Энэ үүсч байгаа маргаануудыг шийдвэрлэхэд маргаан үүссэн юм бол маргааныг таслах үүрэг нь байгаа биз дээ. Тэр үүрэг нь бол шүүхэд байна. Гэтэл шүүхийн ажиллагааг нийтээр нь ерөнхийдөө нийгмийн зардал гэдэг ойлголтоор нь аваад үзэх юм бол тэр гарсан зардлаасаа илүү бага зардалтайгаар энэ асуудал шийдэгдэж боломж бас нэг хувилбар байна шүү дээ. Тэрнийг нь яагаад сонгож болдоггүй юм.

**С.Баярцогт:**-Зохиомлоор төрийн албан хаагчдын тоог нэмэгдүүлж байна шүү дээ.

**Р.Гончигдорж:**-Би энийг төрийн албан хаагчдын статус авч байна гэж ойлгохгүй байгаа.

**С.Баярцогт:**-Шууд авч байгаа шүү дээ. Төрөөс санхүүжүүлээд л эхэлнэ. Наадах чинь институт болно за юу. Шүүгч, прокурор, нотариатч, өмгөөлөгч гэж байснаа одоо эвлэрүүлэн зуучлагч гээд эхлээд нэг тойрог бүр дээрээ гурав, гурван орон тооны, орон тооны бус наадах чинь зуу, хэдэн зуу болоод л явчихна. Тэгж байгаад бүтэн институт болж хувирна. Тэрийг нь бид нар арбитр шиг өөрөө өөрсдийгөө аваад л явна заавал төр тэрийг цалинжуулж байх ямар хэрэгтэй юм бэ?

**Д.Одбаяр:**-За яг суурь асуудал хөндөөд байна аа. Суурь асуудал байхгүй яах юм бэ? Эвлэрүүлэн зуучлагч гэж шүүхийн фракцид цоо шинэ юм оруулъя арга нь энэ байна одоо энэ чинь төсөл нь хэрэгжээд явж байгаа ажил байхгүй юу.

**Р.Гончигдорж:**-Би дахиад нэг юм хэлье.

**С.Баярцогт:**-Тэрийг чинь эсэргүүцээгүй ээ. Тэрнийх нь төлөө төр мөнгө өгөхгүй л байя гэж байна.

**Р.Гончигдорж:**-Би сүүлийнх дээр нь юм хэлье. Өнөөдөр өмгөөллийн үйлчилгээг ч гэсэн зайлшгүй байх ёстой үндсэн хуулиар олгосон эрх гээд төлбөрийн чадваргүй улсуудад эсвэл өмгөөлөх эрхийг нь хангахын тулд улсаас цалинжуулдаг өмгөөлөгч нар байгаа шүү дээ. Энийг чинь бид нар юу гэж ойлгох юм бэ?

**З.Энхболд:**-Яг энэ дээр та буруу ярьж байна. Улсаас цалинжуулдаг өмгөөлөгч байхгүй. Улсаас өгдөг нэг удаагийн төлбөр байгаа.

**Р.Гончигдорж:**-Ялгаа байхгүй.

**З.Энхболд:**-Ялгаатай.

**Р.Гончигдорж:**-Эд нар ч гэсэн цалин авахгүй шүү дээ.

**З.Энхболд:**-Цалин авна орон тоогоо батлах гээд орж ирж байна шүү дээ. Гурав гурван хүн байхаар орж ирж байна. Төлбөрийн чадваргүй хүний өмгөөлөлд зориулж жил бүр тодорхой мөнгө баталдаг юм. Тийм мөнгө бол баталж болно. Тэр бол орон тоо гэсэн үг биш, сандал ширээ гэсэн үг биш байхгүй юу.

**Д.Одбаяр:**-Төсөл санаачлагч санал хэл ээ. Буцааж авах юм уу. Та нарын оруулж ирсэн төсөл дээр мөн ялгаа байхгүй Улсын төсвөөс санхүүжнэ гэсэн ийм санал орж ирсэн өргөн барьсан төсөл дээр. Бид тэрийг нь хэрэг маргааны онцлог юмнаас харгалзаад ялангуяа гэр бүлийн маргаан дээр бол эвлэрүүлэн зуучлах тийм зүйл зайлшгүй байгаа. Одоо ч хуулиараа байж байгаа. Ингээд хязгаартай тоотой байх ёстой юм байна гэсэн ийм санал оруулсан. Энийг нь ажлын хэсэг дэмжсэн. Байнгын хороо анхны хэлэлцүүлгийн үед баталсан, дэмжсэн. Чуулган дээр энэ асуудал өнөөдрийн ярих шалтаг болоод үлдчихлээ. Төсөл санаачлагчийн зүгээс саналыг сонсъё. Тэгээд саналаа хураая.

**Цагаан:**-Уг нь бол хуулийн юу бол санал хураагдаад явчихсан буцаад бүр анхныхаа юу руу л орж байна л даа. Үйлчлэх хүрээ нь

**Д.Одбаяр:**-Орж байгаа биш. Санал хураагаагүй байгаа юм. Одоо санал хураах уу, үгүй юу та бүхэн энийгээ татаж авах юм уу яах юм бэ? Ажлын хэсгийн санал дэмжигдэхгүй байхад хууль санаачлагчийн төслөөр улсын төсвөөс гэсэн заалт нь үлдэж байгаа байхгүй юу.

**Цагаан:**-Энэ дээр ингэж байгаа юм л даа төсөл дээр бол орон тооны бус эвлэрүүлэн зуучлагчийн хөлсийг даах тухай бол анхны санал дээр байгаа. Энэ дээр бол ямар нэгэн С.Баярцогт гишүүний хэлдгээр одоо нийгмийн даатгалаас төлнө, орон байр, төрийн албан хаагч гэсэн энэ юу бол байхгүй. Орон тооны бус эвлэрүүлэн зуучлагчийн хөлсний тухай одоо байгаа юм. Төслийн анхны өргөн барьсан хувилбар дээр, хөдөлмөрийн ганцаарчилсан маргаан, гэр бүлийн маргаантай холбоотой асуудал дээр л энэ асуудал хөндөгдөөд байгаа юм л даа.

**Д.Одбаяр:**-7.2 чинь хөндөгдөөгүй заалт шүү дээ. Бид нар 7.1-ийг нь хоёр хуваагаад өөрчлөн найруулж дугаарыг өөрчилье гэдэг санал оруулаад байгаа шүү дээ. 7.2 төслөөрөө яг босоо байгаа.

**Цагаан:**-Тэгээд тэрнээс гадна, төрийн албан үүргийг төрийн бус байгууллагаар гүйцэтгүүлье гэдэг чинь шүүгчийн өндөр өртөгтэй зардлыг хямд төсөр хийж байгаа хүмүүсийг төрийн нэрийн өмнөөс хийх ёстой ажил үүрэг гүйцэтгүүлсний төлөө цалин хөлс олгох нь шударга л байгаа юм л даа. Бусад оронд ч гэсэн тийм байдаг. Манайд бол үнэгүй ажил гэвэл хэн тэрэн дээр очих юм.

**З.Энхболд:**-Цалин, хөлс биш ээ урамшууллын мөнгө байхгүй юу. Цалин хөлс гэхээр орон тооны тухай яригдаад, төрийн албан хаагчийн статусын тухай яригдаад, сандал ширээний тухай яригдаад байна шүү дээ. Офиссын байрны тухай яригдаж байна.

**Цагаан:**-Цалингийн гэсэн үг байхгүй шүү дээ. З.Энхболд гишүүн ээ.

**З.Энхболд:**-Харин өөрөө л уншаад байна шүү дээ.

**Цагаан:**-Би уншаагүй шүү дээ. Ажлын хөлсийг л гэж байгаа юм.

**З.Энхболд:**-Наад хүмүүсд чинь тогтмол цалин, хөлс гэж байхгүй, сар бүр тэдэн төгрөг авна гэсэн юм байхгүй. Маргаантай хүн ирээд зуучиллаа нэг удаагийн мөнгө тэд тэр нь гэрээт байна. Нийгмийн даатгалын шимтгэлийг нь төлөхгүй. Яг ингэж тодорхой ярихгүй болохоор чинь юу ч хийж болох юм шиг. Шүүгч, прокурор, өмгөөлөгч, гэдгийн 4 дэх статус эвлэрүүлэн зуучлагч гэдэг мэргэжил гарч ирж байгаа юм шиг ойлгогдоод байна шүү дээ.

**Цагаан:**-Би ер нь бүгдээрэнгий нь уншъя 4 заалт байгаа юм аа.

Нэгдүгээрт нь талууд санхүүжүүлнэ гээд. Бүгдийг нь унших уу цаг жоохон аваад байх болов уу.

**Д.Одбаяр:**-За унш.

**Цагаан:**-Тэгэхээр энэ эвлэрүүлэн зуучлах өргөдөл гаргасан этгээд улсын тэмдэгтийн хураамжийг хуульд заасны дагуу төлнө энэ нь юу юм бэ гэхээр нөгөө үйлчилгээ авсныхаа төлөө мөнгө гээд ингээд 29.1 дээр.

Дараагаар нь юу гэж байна гэхээр эвлэрүүлэн зуучлагчаас маргааныг зохицуулахтай холбогдон зайлшгүй гарах зардлыг эвлэрүүлэн зуучлах ажиллагааны зардал гэнэ гээд шүүх дэх эвлэрүүлэн зуучлалын зардлыг төсвөөс санхүүжүүлнэ гээд бид нар ингээд оруулсан юм л даа 29.2 дээр.

Дараагаар энэ 29.3 дээр эвлэрүүлэн зуучлагчийн зардал, хөлсийг талууд гэрээгээр тохиролцоно гээд нөгөө юугаа зохицуулж байгаа талууд нь төлөхөөр. Тэгээд 29.4 дээр шүүх дэх орон тооны бус эвлэрүүлэн зуучлагчийн ажлын хөлс буюу маргаан гараад ирэхээр тэрнийг зуучилсан тохиолдолд нь олгох хөлсийг Шүүхийн ерөнхий зөвлөл тогтооно гэсэн заалттай уялдаад л хэдэн хүнээр бодож хийх вэ гэж байгаад л 3 хүртэл гээд тоо гараад ирсэн ийм л учиртай л юм байгаа юм. Орон тооны бусынхыг л Шүүхийн ерөнхий зөвлөлөөс.

**Д.Одбаяр:**-Түрүүний тэр анхан шатны шүүх тэр эвлэрүүлэн зуучлах хэсгээ түрүүний тэр эвлэрүүлэн зуучлагч гэдгийн доогуур зурсан байна гэдэг асуудал маань тэр л дээ. Эвлэрүүлэн зуучлах хэсэг гэдгээ тэгж найруулсан. Найруулгаар авсан санал наадах чинь. Хэсэг гэж бүр хэсэг ажиллахаар орж ирсэн байхгүй юу. Нэгж юм шигээр тэгээд төсвөөс санхүүжүүлнэ гээд 7.2 нь тийм байгаа. Тэрийг нь хэсэг гэж нэгж юм шигээр байх юм байна. Тэгэхээр тоогий нь хязгаарлаж өгье гэж тийм санал оруулсан юм. Энийгээ ажлын хэсэг дээр ярьж байгаад ойлголцсон л эд л дээ.

**С.Баярцогт:**-Миний бодлоор бол 7.2-оо хасаад л 29.3-ийг найруулчихвал тэгээд болох юм байна 29.2-ийг.

**Д.Одбаяр:**-29.2 бол санал хураагдсан. Та хураагдсан санал ярьж байна уу. Ямар юм ярьж байна.

**С.Баярцогт:**-29 дүгээр зүйл чинь санхүүжилттэй холбоотой заалтууд байна шүү дээ.

**Д.Одбаяр:**-29.2 чинь өөрчлөн найруулж санал хураасан байхгүй юу. Анхны хэлэлцүүлэг дээр.

**С.Баярцогт:**-Одоо дугаар хэлэлцүүлгийг чинь 2/3-оор найруулж болно шүү дээ. Нөгөө өөрсдөө гаргаж чадахгүй байгаа тийм хүмүүсийн зардлыг төсөв дээр суулгаж байя гэдэг утгаар нь. Тэгж болох уу Цагаан зөвлөхөө. 29.2-ийг л түрүүний З.Энхболдын хэлдгээр найруулчихъя л даа. Тэгээд 7.2-оо хасъя. Тэгэхгүй бол 7.2-ийг байлгахаар шууд офиссын зардал гээд шууд тэгж суугаад байна шүү дээ.

**Д.Одбаяр:**-Санал хураасан 7.2 шүү дээ.

**С.Баярцогт:**-Одоо энэ 7.2 чинь ингэж бичсэн байгаа. Энэ хуулийн 7.1-д заасан үйл ажиллагааны зохион байгуулалт хүний нөөцийн удирдлагыг Шүүхийн ерөнхий зөвлөл болон тухайн шүүхийн Тамгын газар хариуцаж холбогдох төсвийг шүүхийн төсвөөс гаргана гэсэн байгаа байхгүй юу.

**Д.Одбаяр:**-Наадах чинь анхны хэлэлцүүлэг дээр хөндөгдөөгүй заалт байгаа байхгүй юу.

Эд нар энэ асуудал дээрээ нэгдмэл ойлголттой болохгүй бол 2/3 гэдэг юм нь явахаа больчихоод байна. Тэгэхээр хууль явахаа болилоо л гэсэн үг би энийг хэлэх гээд байна. Тэгэхээр хуучнаараа үлдэхээр бид нарын олон 29.3, 29.4, 29.5 чинь явахаа больж байгаа биз дээ. Бид нар орон тооны болон орон тооны бус байна л гэж ойлгож байна. Тэгж оруулсан шүү дээ. Хаана байна тээр 7.1 чинь орон тооны 3 байна, орон тооны бус байна гэж.

**Н.Ганбаяр:**-Д.Одбаяр дарга аа 7.2-ыг уншдаа та энийг төсвөөс гаргана гээд баталчихсан шүү дээ.

**Д.Одбаяр:**-Тийм шүү дээ. Наадах чинь хөндөгдөөгүй заалт байхгүй юу. Төслийн 7.2 чинь. Бид нар чинь 7.1-ээ дотор нь 2 хуваагаад дугаарыг өөрчлөх гэж яасан байхгүй юу. За Н.Ганбаяр дарга.

 **Н.Ганбаяр:**-Тийм хэвээрээ үлдчихэж байгаа байхгүй юу. Тэгэхээр бүх юм хэвээрээ гэсэн үг байхгүй юу.

**Д.Одбаяр:**-7.2 ч үлдэнэ л дээ. Тэгвэл бид нар энэ асуудлаараа санал хураахгүй шууд ингээд цаашаагаа явж болж байна.

**Н.Ганбаяр:**-Ер нь бол цалин гэж байхгүй юм байна.

**Д.Одбаяр:**-Зуучлагч гээд найруулгаар авчихсан. Эцсийн хэлэлцүүлгийн явцад анхны хэлэлцүүлэг дээр унасан санал болгоныг босгоно гэсэн алба бол байхгүй. Унаснаараа ингээд үлдээлээ гэвэл гишүүд саналаа хэлвэл үлдээлээ. Институт л байдаг л юм байна лээ л дээ. Төсвөөс санхүүжүүлдэг л юм билээ. Болоод байгаа газар өмгөөлөгч гэж та бид нарын З.Энхболд гишүүн бид нарын үзсэн номоор л энэ чинь Эй Ди Арын хэлбэрүүд явж байгаа байхгүй юу. Тэрний арбитрэшин биш мидэшин, нигосэшин, конслэйшин явж байгаа байхгүй юу даа. Тэр чинь тэр одоо хийж байгаа энэ нөгөө төсөл хэрэгжиж байгаа газар бол энэ чинь хэрэгжээд явж байгаа заалт. Мөн ялгаа байхгүй бид нарын судалж байгаа тэр Герман, Япон чинь төсөв дээрээ энийгээ аваад ингээд явдаг юм билээ.

Ялангуяа гэр бүлийн маргаан дээр. Тэр чинь дараа нь хуулиа хэрэгжүүлсний дараа л харах ажил шүү дээ. Шүүгчдийн ачаалал багаслаа багаслаа гээд тэр маань шүүгчийнхээ орон тоог хасахаар хэмжээний тийм баяртай үйл явдал болно гэж төсөөлөхгүй л байгаа. Буурлаа буурлаа гэхэд тийм юм байхгүй. Шүүгчдийн ачаалал 170 хувь байгаа байхгүй юу даа. Ердийн нормоосоо. Үлгэр шиг гэж энийг чинь бид нар тэгж л тооцож хийж байгаа шүү дээ. За санал хураахаа болилоо. Энийг чуулганыхаа анхны хэлэлцүүлгээр тэгээд яая.

**Р.Гончигдорж:**-Дагаж гарсан юм байхгүй шүү дээ.

**Д.Одбаяр:**-Байгаа байгаа 29.1 дээр байгаа. Энэ 13 дугаар саналыг бид чуулган дээр яагаад дагаж гарах хуулиудын талаар яриагүй вэ гэхээр анхны хэлэлцүүлэг ажлын хэсэг дээр сайн ойлголцчихсон юм байна тэгээд явчих байна даа гэж ойлгоод холбогдолтой заалтуудаар нь хураалгуулчихсан байхгүй юу. Чимээгүй байж байгаад.

**Р.Гончигдорж:**-Үгүй ээ, юун 29.1 дээр өөрчлөлт орох юм бэ? Юу ордгийн энэ чинь. Хураамж төлнө шүү дээ юу байгаа юм байж л байгаа юм чинь.

**Д.Одбаяр:**-Р.Гончигдорж гишүүн танд юу байгаа биз дээ. Санал хураасан томъёолол байгаа тийм ээ.

**Р.Гончигдорж:**-Би эцсийн хэлэлцүүлэг гээд та нарын оруулж ирсэн юман дээр чинь л ажиллаж байна. Тэмдэгтийн хураамж төлнө. Эвлэрүүлэн зуучлагч өргөдөл гаргасан этгээд Улсын тэмдэгтийн хуульд заасны дагуу урьдчилан төлнө.

29.1 бол тэмдэгтийн хураамж авна. 29.2 бол эвлэрүүлэн зуучлах ажиллагааны зардал гэнэ. Үүнийг бол төсвөөс гаргана. Тэр 8-д заасны эвлэрүүлэн зуучлагчийн зардал хөлсийг талууд гэрээгээрээ тохирно. Тэр бол төрийн бус байгууллага, олон нийтийн байгууллага тэндээс гаргаж байгаа улсууд.

**Д.Одбаяр:**-За тэгээд юун дээр тогтов оо. Тэгвэл чуулганы нэгдсэн хуралдаан дээр хийсэн анхны хэлэлцүүлэг хийсэн саналын томъёоллоор санал хураах шаардлагагүй гэж үзэж байна уу. Харин дэмжигдэхгүйгээр орлоо гэхээр чуулганд санал хурааж таарна тийм үү. Тийм ээ, тэгнэ шүү дээ гэхдээ бид нар сая эвлэрүүлэн зуучлалын тухай хуулийн 7.1-д заасан асуудлаар дахин санал хураалт явуулах шаардлагатай гэж сая баталсан байж байгаа.

**Цагаан:**-Д.Одбаяр дарга аа ажлын хэсгийн томъёоллыг санал хураахгүй өнгөрч болохгүй юм уу.

**Р.Гончигдорж:**-Ойлгохгүй байна шүү дээ. Би эсвэл ойлгохгүй байгаа юм уу тэрнийг нь ялгаадах. Би нэг ганц зүйл хэлье.

**Д.Одбаяр:**-За Р.Гончигдорж гишүүн.

**Р.Гончигдорж:**-9.1 шүүх дэх эвлэрүүлэн зуучлагчаас маргаан зохицуулахтай холбогдсон үйлчилгээг үзүүлсний төлөө талууд болон зохигчдоос төлж байгаа мөнгөн хөрөнгийг улсын тэмдэгтийн хураамж гэнэ гэж байна гэж байна. Эвлэрүүлэн зуучлагчаас маргаан зохицуулахтай холбогдсон үйлчилгээ.

Нөгөө 29.2 нь бол эвлэрүүлэн зуучлагч маргаан зохицуулахтай холбогдсон зайлшгүй гарах зардлыг эвлэрүүлэн зуучлах ажиллагааны зардал гэнэ. Энэ бол төсвөөс гарна. Эвлэрүүлэн зуучлагч ажилласан ч гэсэн өмгөөлөгч ажиллана шүү дээ. Өмгөөлөгчид нь эвлэрүүлэн зуучлагчтай ажиллана. Энэ хуулийн дагуу эвлэрүүлэн зуучлах үйл ажиллагааг эрхэлж явуулж байгаа тэр л хүмүүс шүү дээ. Мэдээж хуулийн мэргэжилтэй хүн л энийг хийнэ шүү дээ.

**Д.Одбаяр:**-Өөр мэргэжилтэй хүмүүс байгаа сэтгэл зүйч энэ тэр гээд байгаа.

**Р.Гончигдорж:**-Өмгөөлөгч ч гэсэн ганцхан өмгөөллөөр амьдрахгүй л байгаа шүү дээ. Өмгөөлөгч чинь хуулийн зөвлөгөө хийж байгаа шүү дээ. Бараг хуулийн зөвлөгөө хийж байгаа нь илүү орлогыг нь олж өгч байгаа биз дээ.

**З.Энхболд:**-Өмгөөллийнхөө лицензэн дээр эвлэрүүлэн зуучлагчийн лиценз нэмүүлэх юм уу. Ингээд нэг ойлгомжтой.

**Д.Одбаяр:**-Өмгөөллийн юм биш л дээ.

**Цагаан:**-Хуулин дээр бүгд байгаа шүү дээ. Заавал хуульч байна гэсэн юм байхгүй. Лиценз авна гэсэн юм байхгүй шүү дээ.

**З.Энхболд:**-Тэгээд хэн ч хамаагүй хийж болох юм уу.

**П.Цагаан:**-Гэрчилгээ авна л гэсэн үг шүү дээ.

**Д.Одбаяр:**-Г.Баясгалан дарга ярьдаа.

**С.Баярцогт:**-Үйл ажиллагаа чинь бол хуулийн лиценз авсан Ерөнхийлөгчөөр томилогдсон зарлигаар ийм хүмүүсийн үйл ажиллагаа байхгүй юу. Ийм хүмүүсийн үйл ажиллагааны шатан дээр хүрэхгүйгээр зохицуулах гэж байгаа юмыг ямар ч мэргэжлийн хүмүүс хийж болно гээд тийм маягаар энэ бол хийгдэж болохгүй ээ.

**П.Цагаан:**-Тийм биш шүү дээ. Баярцогт гишүүн наад хуулиа унш л даа.

 **Г.Баясгалан:**-Эвлэрүүлэн зуучлагчид тавигдах шаардлага гээд байна л даа. Энэ дээр бол эрх зүйн бүрэн чадамжтай, дээд боловсролтой, эвлэрүүлэн зуучлагчийн сургалтанд хамрагдан эрхийн гэрчилгээ авсан Тэр байгууллагын эвлэрүүлэн зуучлагчийн нэрсийн жагсаалтад бүртгэгдсэн, ял шийтгэлгүй ийм хүмүүс бол эвлэрүүлэн зуучлагч байж болно. Үүнийг бол 10 дугаар зүйлд заасан Эвлэрүүлэн зуучлагчийн зөвлөл гэдэг байгууллага сонгон шалгаруулаад гэрчилгээ олгоод ингээд явна гэсэн ийм л хуулийн зохицуулалт батлагдчихаад байгаа л даа. Эвлэрүүлэн зуучлагчийн үйл ажиллагаа бол шүүхээс гадуур урьдчилан шийдвэрлэх ажиллагаа гэдэгт хамаарч байгаа гэсэн ийм заалт бас хуульд байгаа.

**Д.Одбаяр:**-Яагаад болохгүй гэж. С.Баярцогтоо больдоо. Ажлын хэсэг нь хуралдаад энэ нь зөв гэх юм бол оруулж ирж болохгүй гэсэн юм байхгүй. Орж ирсэн асуудал нь буруу зөвийн асуудал яригдана уу гэхээс, оруулж ирж байгаа чинь буруу байна гэвэл энэ чинь тэгээд яах юм бэ? Ганцхан хүн загнуулаад сууж байх юм уу. Орж ирсэн төсөл дээр энэ чинь, горимоороо явж байгаа шүү дээ. Орж ирсэн төсөл дээрээ ажилла, ажлын хэсэг саналаа хураалгах ёстой олонхоороо шийддэг. Ингээд шийдээд оруулж ирж байхад оруулж ирж болохгүй гэдэг чинь юу гэж байгаа юм. Юуг ч оруулж ирж болно шүү дээ. Оруулж ирж байгаа юм нь зөв, буруу гэдгийг хоорондоо ярих ёстой шүү дээ.

Төсөл санаачлагч хуулиа татаж авах уу? Аль ч шатанд та бүхэн татаж авах эрхтэй энийг **Протоколд сануулъя.** За тэгээд саналаа хураагаад явъя даа. Одоо гишүүдэд сануулахад бид нар нэгдсэн хуралдааны анхны хэлэлцүүлгээр дэмжлэг авч чадаагүй саналаараа санал хураая гээд энийгээ дэмжчихсэн. Аль эсвэл энийгээ дахиж харж санал хураах шаардлагагүй юм байна гэж үзэх юм уу. Энэ дээр саналтай гишүүн байна уу. Р.Гончигдорж гишүүн.

**Р.Гончигдорж:**-Та ер нь энэ туслахууд ч гэсэн нэгдсэн хуралдааныхаа протоколыг нэг сайхан авч ирж өгч бай. Би хуралдаан дээр сууж байсан хүнийхээ хувьд хэлэхэд ердийн санал хураалт явж байгаад нэг удаа санал хураалт цөөнх болсон юм. Хурал даргалагч нар цөөнх болсны дараагаар 2 дахь хэлэлцүүлэг дээр энэ асуудлыг дахиж оруулж ирэх асуудлыг Байнгын хороон дээр ярья гэсэн. Өөрөөр хэлбэл 2 дахь хэлэлцүүлэг эцсийн хэлэлцүүлэг дээр санал хурааж болдог томъёоллуудыг хурал даргалагчаас өгсөн чиглэлтэй холбогдсон гэдэг энэ статус руугаа орно. Унасныг нэхэж байж босгож байгаа юм биш. Тэр протоколоо уншаад үзүүлчих. Тэр нэгдсэн хуралдааны протоколоо уншаад үзүүлчих. Их Хурлын дарга, хурал даргалагчаас юу гэж хэлж байсныг нь үзүүлчих. Санал хураагаад унасан, хуралдаан дээр би нэг удаан байсны хувьд заримдаа өөрийн чинь кнопыг дарж байсны хувьд хэлье дээ. Тэр протоколыг та нар уншаад өгчих та нар. Авч ирээд уншаад өг, би буруутан болмооргүй байна.

**Д.Одбаяр:**-Протокол алга л байна л даа.

**Р.Гончигдорж:**-Тэр чинь ерөнхийдөө бүх хураасан санал бүгд явж байсан байхгүй юу. Үе үе эрсдэл үүсээд, түрүүн 20, 20. Энэ дээр чинь мэдэж байгаад үгүй энийг чинь эсэргүүцнэ гэж байгаад эсэргүүцсэн хүн байхгүй байхгүй юу. Тэр хуралдааны протоколыг аваад ир.

**Д.Одбаяр:**-Р.Гончигдорж гишүүнтэй санал нэг байна. Болсон үйл явдал бол тийм л зүйл болсон юм.

**Р.Гончигдорж:**-Тэрнийг нь та нар уншчихаад эцсийн хэлэлцүүлэг дээр санал хураах дээр аль ангиллаар нь уу гэж гаргаж ирж бай.

**Д.Одбаяр:**-Тэнд ангилал байхгүй байсан.

**Р.Гончигдорж:**-Байдгийн, байдгийн Их Хурлын даргаас, хурал даргалагчаас эцсийн хэлэлцүүлэг дээр энэ асуудлыгаа эргэж хараад шийдвэрлээд ирээрэй.

**Д.Одбаяр:**-Энэ ангилал чинь байгаагүй тийм ээ. Ийм зүйл яриагүй шүү дээ нэгдсэн хуралдаан дээр ингэж яриагүй шүү дээ. Санал хураагаад тэнд олонхи, цөөнх болсон маргаан болоогүй ингээд энэ санал дэмжигдсэнгүй гээд л энийгээ бид нар босгох асуудлаа л ярьж байгаа шүү дээ.

**Р.Гончигдорж:**-Энэ санал уначихлаа санамсаргүй уначихлаа гэдэг асуудал үүсээд санал хураалтын ерөнхий юунаас боллоо гэсэн, тэрнээс биш олонхи, цөөнх болсон юм байхгүй.

**Д.Одбаяр:**-Протокол харах шаардлагагүй л дээ. Протокол нь алга байна.

**Р.Гончигдорж:**-Энэ чинь 2 өөр статустай байхгүй юу. Нэг нь бүр тэн дээр нэг хэсэг нь бүр хэлж байгаад саналыг унагасан байхгүй юу. Энэ заавал унах ёстой энийг дэмжихгүй байна гээд. Тэхээр тийм зүйл болоогүй байхгүй юу. Тэхээр зэрэг энэ дээр орж ирж байгаа нь илүү өөр статустай байхгүй юу.

**Д.Одбаяр:**-Тэгээд таны санал саналаа хураая гэж байна уу.

**Р.Гончигдорж:**-Тийм учраас энийг хурал даргалагчаас өгсөн үүргийнх нь дагуу энэ асуудлаа дахин хэлэлцүүлэх асуудлаар эцсийн хэлэлцүүлэг рүү оруулах уу үгүй юу гэдгээ л шийдье.

**Д.Одбаяр:**-За эцсийн хэлэлцүүлэг рүү оруулах уу үгүй юу гэдэг дээр саналтай гишүүд. Тийм тэгсэн, тэгсэн. Наадахыг чинь мэдэж байгаа. Одоо дэгээрээ болохоор хүнд байдалд орчихлоо. Дэгээр барихаар баахан эзгүй гишүүдийн. Би бол ямар саналтай байна гэхээр түрүүнд энэ асуудлаараа санал хураах нь зүйтэй гээд шийдчихсэн. Одоо бол энэ асуудлаар санал хураах боломжгүй бол ингээд орхичихоод хууль маань цаашаа явах боломжтой юу гэдэг л юм асуух гээд байна л даа. Зөвлөхүүдэд тийм боломж байгаа юу. Одоо энэ асуудлаар санал хураах боломжгүй байна. Бид нар санал хураая гэж шийдсэн тэгэхдээ яг хураах гэхээр боломжгүй байна. Энэнээс ямар нэгэн гарц бий юу Баасандорж. Бусад хуулиудаа ингээд батлаад явбал батлаад явлаа. Дараагийн санал хураалтууд. Санал хураахгүй байхад төслөөрөө үлдээд явнаа л гэсэн үг.

**Я.Хишигт:**-29.4-д тэмдэгтийн хураамж нэгэнт төлсөн бол шүүгч тэр орон тооны бус эвлэрүүлэн зуучлагчийн ажлын хөлсийг татах шаардлагагүй. Хураамжаараа явчих юм. Тэгэхээр тэмдэгтийн хураамж төлчихөөд дахиад эвлэрүүлэн зуучлагчид дахиж мөнгө төлөх асуудал гараад байгаа юм л даа. Тэмдэгтийн хураамж төлөөд давхар яагаад байна шүү дээ. Тэгвэл ерөнхий нөгөө эвлэрүүлэн зуучлагч гээд гэрээгээр тохироод явчихаад яагаад болохгүй гэж. Гэрээгээр тохироод тэмдэгтийн хураамж төлөхгүйгээр, гэрээгээр тохирч. Энэ шүүхийн зардлаас бага байх ёстой гэдгээсээ илүү болоод байна л даа. Шүүхийн зардал доод тал нь 70 мянга 200-г өгөх ёстой юм. Тэгтэл 70 мянгынхаа талаар 30 мянган төгрөг өгчихлөө тэгвэл Шүүхийн ерөнхий зөвлөлөөс ажлын хөлс тогтоолоо гэхэд 70 даа хүрчихвэл ямар ч юу үгүй л болчихож байгаа байхгүй юу.

**Д.Одбаяр:**-Тэрийг бол тогтооно шүү дээ.

**Я.Хишигт:**-70 мянга 200-аас бага тогтооно гэдэг найдвартай юу үгүй юу. Энэ дээр харин тийм л юм байна л даа.

**П.Цагаан:**-Дарга аа, энэ ажлын хэсгийн санал хураахгүй төслөөрөө явчих ёстой биш үү.

**Д.Одбаяр:**-За төслийн 7.1 дэх хэсгийг дор дурдсанаар өөрчлөн найруулж 7.1, 7.2 гэж дугаарлах энэ саналыг хураалгах шаардлагагүй гэж үзэж байгаа гишүүд, дэмжье гэсэн саналаар. 2/3 хүрэхгүй байна гэж энэ чинь нэгдсэн чуулганд орж хураагдана шүү дээ. 2/3 болоогүй тохиолдолд. Тэгэхээр чинь төслийн 7.1 дэх хэсгийг дор дурдсанаар өөрчлөн найруулж 7.1, 7.2 гэж дугаарлах.

7.1 Анхан шатны шүүхэд түүний харьяалан ажиллах нутаг дэвсгэрийн хэмжээ хүн амын нягтрал аж ахуйн нэгж байгууллагын тоо хэрэг маргааны гаралтын түвшинг харгалзан 3 хүртэл орон тооны эвлэрүүлэн зуучлагч ажиллана аа.

7.2 анхан шатны шүүхэд энэ хуулийн 7.1-д зааснаас гадна орон тооны бус мэргэшсэн эвлэрүүлэн зуучлагч ажиллуулж болно гэсэн саналыг дэмжье гэсэн томъёоллоор санал хураах гэж байна. 2/3-оос илүү дэмжлэг авбал чуулганы нэгдсэн хуралдаанд санал хураагдахаар очно. 2/3-т хүрэхгүй бол төслийн санал хэвээрээ үлдэнэ. Энэ саналыг дэмжье гэсэн томъёоллоор санал хураалгах гэж байна.

Зөвшөөрсөн 3

Татгалзсан 10

 Дараагийн санал хураалт эвлэрүүлэн зуучлалын тухай хуулийн төслийг чуулганы нэгдсэн хуралдаанд танилцуулж батлуулах нь зүйтэй гэсэн томъёоллоор энэ томъёоллыг дэмжье гэсэн.

Зөвшөөрсөн 7

Татгалзсан 6

 За Өмгөөллийн тухай хууль хураалгах гэж байна шүү дээ. Эвлэрүүүлэн зуучлагчийн хэсэг гэдгийг бүгдийг нь зуучлагч болгосон юм.

**С.Баярцогт:**-Одоо бол бүгдээрээ орон тооны бус. Төрийн албан хаагч биш биз дээ.

**Г.Баясгалан:**-Зүгээр эвлэрүүлэн зуучлагчийн орон тооны гэж ойлгохоор байгаа. Яагаад гэвэл орон тооны бус гэдгээ ажиллуулж болно гээд салгасан байгаа.

**С.Баярцогт:**-Г.Баясгалан дарга аа. Орон тооны эвлэрүүлэн зуучлагч гэж юуг хэлээд байгаа юм бэ? Төрийн албан хаагч гэдгээ хэлээд байгаа юм уу.

**Д.Одбаяр:**-Наадахаар чинь асуудлаа шийдсэн. Г.Баясгалан дарга аа асуудлаа шийдсэн.

За дараагийн гэр бүлийн тухай хуульд нэмэлт, өөрчлөлт оруулах тухай хуулийн төслийн талаар санал хураалгана аа.

Төслийн 2 дугаар зүйлийн арга хэмжээнд эвлэрүүлэн зуучлагчийн туслалцааг түлхүү ашиглах явдал хамаарна гэснийг арга хэмжээг эвлэрүүлэн зуучлагчаар дамжуулан хэрэгжүүлнэ гэж өөрчлөх. Энэ томъёоллыг дэмжье гэсэн томъёолол. Одоо ч хуулиндаа тийм л байгаа.

Зөвшөөрсөн 7

Татгалзсан 6

Өмгөөллийн тухай хуулинд нэмэлт оруулах тухай хуулийн төслийн талаар. Энэ чинь нөгөө эцсийн хэлэлцүүлэг ердийнхөөр явж байгаа. Анхны хэлэлцүүлэг дээр чуулган дээр суудалгүй. Дагалдаж байгаа болохоор эцсийн хэлэлцүүлэг болох юм билээ.

Нэг өмгөөллийн тухай хуульд нэмэлт оруулах тухай хуулийн төслийн талаар.

Төслийн нэгдүгээр зүйлийн 1.1 дэх хэсэг 12.6, 12.7 дахь хэсгийг дор дурдсанаар өөрчлөн найруулах.

12.6 Эвлэрүүлэн зуучлалын тухай хуулийн 15.2, 15.3-т заасан үйл ажиллагаа явуулахыг хориглоно. За сонссон уу. 12.6, 12.7 хоёрыг нэгтгээд 12.6 эвлэрүүлэн зуучлалын тухай хуулийн 15.2, 15.3-т заасан үйл ажиллагааг явуулахыг хориглоно. Дэмжье гэсэн томъёоллоор.

**Я.Хишигт:**-15.2-т эвлэрүүлэн зуучлалын тухай хуульд заасан 2 заалт орсон заалт орсон байсан учраас энийг нь ишилж аваад ингээд найруулчихаж байгаа юм. Давхар адилхан заалт байж болохгүй гээд. Тэр нь болохоороо 15.6 нь болохоор өмгөөлөгч, мэргэшсэн эвлэрүүлэн зуучлагч бол өөрийн явуулсан эвлэрүүлэн зуучлах ажиллагааны оролцогч аль нэг талд хожим тухайн асуудлаар хууль зүйн туслалцаа үзүүлэх буюу аль нэг талын өмгөөлөгчөөр оролцох, эсвэл урьд өмнө өмгөөлөгчөөр оролцож байсан хэрэгт эвлэрүүлэн зуучлах ажиллагаа явуулахыг хориглоно.

12.7 өмгөөлөгч талуудын хүсэлтээр эвлэрүүлэн зуучлах ажиллагаанд оролцож байгаа тохиолдолд эвлэрүүлэн зуучлагчийн ажиллагаанд хөндлөнгөөс оролцох зэргээр талуудын эвлэрэх явдалд саад учруулахыг хориглоно.

Өмгөөлөгч маргааныг эвийн журмаар шийдвэрлэх тохиролцооны нөхцөл болон үр дагаварыг эрх зүйн үүднээс үйлчлэгч тайлбарлах үүрэг хүлээнэ гээд эвлэрүүлэн зуучлах тухай хууль дээрээ байгаа. Энэ заалтыг дахиад өмгөөллийн тухай хуулинд яг энэ чигээр нь хуулсан байгаа учраас ишлэлээр шууд эвлэрүүлэн зуучлах ажиллагааны 12.6, 12.7-д заасныг явуулахыг хориглоно.

**Д.Одбаяр:**-Эвлэрүүлэн зуучлалын тухай хуулийн 15.2, 15.3-д заасан хэсгийг өмгөөллийн тухай хуулин дээр яг тэр текстээр нь аваачаад буулгасан байна. Тийм учраас тэгж хуулбарлан буулгахгүйгээр Эвлэрүүлэн зуучлалын тухай хуулийн 15.2, 15.3-т заасан үйл ажиллагаа явуулахыг хориглоно гэж ингэж томъёолоё гэж, агуулга биш зүйлийг нь заагаад техник талаасаа юм байна. Яахав бичлэг л юм байна л даа.

**Я.Хишигт:**-Тэгээд энэ 15.3 гээд Эвлэрүүлэн зуучлагчийн юман дээр 2 өгүүлбэр байгаа.

**Д.Одбаяр:**-Хүлээж бай. Товчлоод хийж байгаа томъёолол маань 12.6, 12.7 –ийг нийлүүлээд 12.6 гээд Эвлэрүүлэн зуучлалын тухай хуулийн 15.2, 15,3-т заасан үйл ажиллагаа явуулахыг хориглоно гэж.

**Р.Гончигдорж:**-Болохгүй шүү дээ. Уулаасаа тэр заалт чинь бол Эвлэрүүлэн зуучлах ажиллагаа явуулахыг хориглоно гэсэн үг байхгүй юу.

**Д.Одбаяр:**-Юу гэнэ ээ.

**Р.Гончигдорж:**-Энэ өөрөө ойлгосон байх. 15.2 чинь өөрөө эвлэрүүлэн зуучлах ажиллагаа явуулахыг хориглоно гэсэн заалттай байгаа шүү дээ.

**Д.Одбаяр:**-Тийм байгаа.

**Р.Гончигдорж:**-Одоо дараачаар нь ишлэл хийгээд Эвлэрүүлэн зуучлах тухай хуулийн 15.2 дахь үйл ажиллагаа хийхийг хориглоно гэдэг чинь юу гэж ойлгогдох юм бэ. Хориглодог юмыг хориглоно гэхээр зөвшөөрнө гэсэн үг юм уу.

**Д.Одбаяр:**-Өмгөөллийн тухай хууль дээр.

**Р.Гончигдорж:**-Өөрөөр яасан бол дараах тохиолдолд одоо үйл ажиллагааг хориглоно гэчихээд үйл ажиллагааг нь явуулсан байсан бол үйл ажиллагаагаар нь ишлэл хийгээд энд хориглоно гэсэн заалт хийж болно. Гэтэл хориглоно гэсэн заалтыг хориглоно гэсэн үгээр ишлэлээ залгаад унш даа. Болохгүй байхгүй юу тийм учраас л эхнээс нь давтаж хэлээд Өмгөөлөгчдийн тухай хуулинд нь ийм ажиллагаа явуулахыг хориглоно гэж тус тусд нь бичнэ. Эсвэл чи юу гэх вэ. Энэ өмгөөллийн тухай хуулийн 5.2 яг энд орж ирнэ гэж заах юм уу, хаашаа юм бэ?.

 **Я.Хишигт:**-Хориглосон үйл ажиллагаа явуулахыг хориглоно гэж найруулж болохгүй шүү дээ бас.

**Р.Гончигдорж:**-Энэ байдгаараа л байж байг л дээ. Тэгэхгүй бол хориглон зуучлах хуулийн 5.2-ийг энд зүйж оруулж ирнэ гэж бичих юм уу хаашаа юм.

**Д.Одбаяр:**-За энэ саналаа татаж авах юм байна. Дараагийнх нь найруулгын шинжтэй саналуудыг унших ёстой юу. За Эвлэрүүлэн зуучлалын тухай хуулийн төслийн талаар энэ чинь анхны хэлэлцүүлэг дээр уншчихсан юм биш үү.

Төслийн 8.2 дахь хэсгийг дор дурдсанаар найруулах 8.2 энэ хуулийн 8.1-д заасан төрийн болон төрийн бус байгууллага мэргэжлийн холбоонд энэ хуулийн 9 дүгээр зүйлд заасан шаардлагыг хангасан түүнчлэн тухайн салбарын асуудлаар эвлэрүүлэн зуучлах ажиллагаа явуулах, Эвлэрүүлэн зуучлагчийн нэрсийн жагсаалтад бүртгэгдсэн эвлэрүүлэн зуучлагчийг ажиллуулна.

2. Төслийн 9.1.4 дэх хэсгийн эрх бүхий байгууллагын гэснийг энэ хуулийн 10.1-д заасан байгууллагын гэж, төслийн 13.2-ийн 3 дахь хэсгийн дуудлага гэснийг дуудсан цагт гэж.

Төслийн 14.1.1 дэх хэсгийн зөвлөмж гэснийг зөвлөгөө гэж өөрчлөх.

3.Төслийн 12.1 дэх хэсгийн маргааны гэснийг төслийн 17.2 дахь хэсгийн маргаан гэснийг, төслийн 25.3 дахь хэсгийн маргалдагч гэснийг, төслийн 27.1 дэх хэсгийн хамтрагч гэснийг тус тус хасах.

4.Төслийн 21.4 дэх хэсгийн гэрийн хаяг, шуудангийн хаяг гэснийг гэрийн болон шуудангийн хаягийн гэж найруулах.

5.Төслийн 26.3 дахь хэсгийн тухайн хэсгийн нэр огноо гэснийг эвлэрүүлэн зуучлагчийн харьяат байгууллагын нэр гэж өөрчлөх, төслийн 27.6 дахь хэсгийг 20.3 дахь дугаар руу 20 дугаар зүйлд шилжүүлэх гэсэн найруулгын зүйлүүд байна. Энийг харна аа тэгэхдээ. Энийг дэмжье гэсэн томъёоллоор.

**Р.Гончигдорж:**-Байнгын хороон дарга аа би нэг юм асууя даа. Дэгийн тухай хуулийн дагуу эцсийн хэлэлцүүлэг дээр ямар найруулгыг хэлэлцэж болдог юм.

**Д.Одбаяр:**-Танилцуулж байгаа юм байна. Санал хураахгүй юм байна. Тэгэхдээ энэ чинь тэгэхгүй шүү дээ.

**Р.Гончигдорж:**-Энэ чинь үр дагавраараа бол саяны хэлсэн үгээр чинь орно шүү дээ тийм биз. Тэгээд ингээд нэг найруулгын гээд танилцуулаад болчихдог ийм юм байхгүй шүү, нэгдүгээрт.

Хоёрдугаарт найруулгын тухай хууль хурал даргалагчаас мөн ялгаа байхгүй. Энэ дээр найруулгын тухай асуудал байгаа гэвэл тэр найруулгын асуудлаа эцсийн хэлэлцүүлэг дээр найруулгаа хийгээд ирээрэй гэсэн тийм визтэй байх ёстой. Тийм виз байгаа юм уу.

**Д.Одбаяр:**-Тийм зүйл байхгүй.

**Р.Гончигдорж:**-Байхгүй гэвэл ямар статус үлдэх вэ гэвэл хуулийг эцэслэн батална. Хуулийг эцэслэн батлахад эцсийн редакци уншуулдаг. Эцсийн редакци уншуулахад саяных аргагүй редакци юмаа гэдэг утгаар орж ирээд эцсийн редакци зөвшөөрөх үү, үгүй юу гэдэг тэр статусаар л ордог шүү дээ. Хэзээ гэнэтхэн эцсийн хэлэлцүүлэг болж байхад найруулгын ийм багц юм орж ирж байсан юм бэ? Шаардлагатай гэвэл нэгдүгээр хэлэлцүүлэг дээр найруулгын асуудал орж ирээд санал хураахад

**Д.Одбаяр:**-Редакцийн үед бол энийг ярихнээ. Одоо энэ саналуудаа хураана. Одоо Өмгөөллийн тухай хуульд нэмэлт оруулах тухай хуулийн төслийг чуулганы нэгдсэн хуралдаанд танилцуулж батлуулах нь зүйтэй гэсэн томъёоллоор санал хураая.

Зөвшөөрсөн 7

Татгалзсан 6

Дараа нь Арбитрийн тухай хуульд нэмэлт оруулах тухай хуулийг чуулганы нэгдсэн хуралдаанд танилцуулж батлуулах нь зүйтэй гэсэн томъёоллоор энэ томъёоллыг дэмжье гэж.

Зөвшөөрсөн 7

Татгалзсан 6

Гэр бүлийн тухай хуульд нэмэлт, өөрчлөлт оруулах тухай хуулийг чуулганы нэгдсэн хуралдаанд танилцуулж батлуулах нь зүйтэй гэсэн томъёоллоор санал хураая. Энэ томъёоллыг дэмжье гэж

Зөвшөөрсөн 7

Татгалзсан 6

Хөдөлмөрийн тухай хуульд нэмэлт, өөрчлөлт оруулах тухай хуулийг чуулганы нэгдсэн хуралдаанд танилцуулж, батлуулах нь зүйтэй гэсэн томъёоллоор дэмжье гэж

Зөвшөөрсөн 7

Татгалзсан 6

За ингээд энэ тус тусд нь ингэж томъёолсон юм бэ. Аан за. Ингээд танилцуулгыг нэгдсэн хуралдаанд Д.Одбаяр.

За ингээд дараагийн асуудал. Дараагийн асуудал хадгаламж зээлийн хоршоодын.

**Р.Гончигдорж:**-Нөгөө нэг Даатгалын тухай хуулин дээр оруулж байгаа нэмэлтийн тухай асуудал.

**Д.Одбаяр:**-Аан нөгөө эхнийх. Тэрэн дээр Р.Гончигдорж гишүүн саналаа хэл дээ.

**Р.Гончигдорж:**-Ийм байна аа. Гишүүдээ ийм юм байна. Даатгалд хамрагдах хүрээ гээд нэг жагсаалт гаргаж нэг ангилалтайгаар. Жагсаалт гаргадгийн учир нь бол тэдгээрийн шимтгэлийг хэн төлөх юм бэ гэдгээр нь гаргаж тэгээд шимтгэлийг нь хүний хөгжлийн сангаас олгодог тэр шимтгэл дотор бол ийм юм байна. Гишүүдээ анхаарч байгаарай. Энхболдоо, Болд гишүүнээ анхаарч байгаарай. Тэгээд тэр хүний хөгжлийн сангаас шимтгэлийг нь төлдөг улсууд бол ерөнхий боловсролд сурч байгаа хүүхдүүд, тэтгэврээс өөр мөнгөн орлогогүй иргэн, хүүхдээ 2, ихэр бол 3 нас хүртэл өсгөж байгаа эх хугацаат цэргийн албан хаагч, Нийгмийн халамжийн хуулийн 12 дугаар зүйлд заасан иргэн гээд эд нар бол Эрүүл мэндийн даатгалд заавал даатгуулахдаа шимтгэлийг нь хүний хөгжлийн сангаас олгодог хуулиндаа ийм юм байна.

**З.Энхболд:**-Наадах чинь бол болохгүй шүү дээ. Шүүгч бол бусад төрийн албан хаагчидтай адил.

**Р.Гончигдорж:**-Тэрийг чинь хэлэх гэж байна шүү дээ. Энэ дунд нь шүүгч гээд цохиж явахаар зэрэг цагдаа нь яах юм бэ, прокурор нь яах юм бэ гээд явж байгаа байхгүй. Ингэхээр тоон дотор үсэг цохиж орчих гээд байна л гээд хэлэх гээд байна.

**З.Энхболд:**-Болохгүй онцгойлон үзэж. Асуугаад байх юм байхгүй. Шууд саналаа хураачих.

**Д.Одбаяр:**-Иргэний эрүүл мэндийн даатгалд нэмэлт оруулах тухай хуулийн төслийг хууль санаачлагчаа П.Цагаан зөвлөх та нар энэ Иргэний эрүүл мэндийн даатгалд нэмэлт оруулах тухай хуулийн төслөө аль ч шатанд нь бай татаж авмаар байна. Дахиж ажиллахгүй бол болохгүй юм байна. Санал хурааж болохгүй санал хураахаар цаашаа 2/3-ын санал биш учраас та бүхэн татаж авсан нь зохистой байна.

**Р.Гончигдорж:**-Прокурорын хуулинд энэ ороогүй биз дээ. Прокурор орохгүй байна. Цагдаа нар орохгүй байна. Төрийн тусгай албан хаагчид орохгүй байна.

**Д.Одбаяр:**-Тэгээд тэр Процессын хуулиудтайгаа ажиллаж байгаад оруулаад ир. За П.Цагаан зөвлөх саналаа хэл.

**П.Цагаан:**-Үгүй ингээд гишүүдтэйгээ ярихаар саналаа татаад авчихвал ч авмаар ч юм шиг. Тэгэхдээ анх бүр түүх ингээд яриад яах юм бол Шүүхийн хуулийг анх боловсруулж байхад төсвийн төдөн хувь, Жи Ти Ти-гийн төдөн хувь гээд шүүгч нарт хандсан юмнууд олон юунууд байсан л даа. Эрх дагах тэрэн дотроос явж явж эрүүл мэндийн даатгалыг нь л дааж байгаагаараа л шүүгч нарт төрөөс харж байгаа юу юм л гээд үлдээчихсэн л юм л даа.

**З.Энхболд:**-Бусад хүмүүс бүгдээрээ цалингаасаа даатгадаг шүү дээ. Ялгаагүй л байх ёстой шүү дээ. Онцгойлон үзэх шаардлагагүй.

**Д.Одбаяр:**-Зарчмыг нь бол ойлголоо та бүхэн энийгээ, энэ асуудлыг ингээд татаж авлаа гэж ойлголоо шүү.

**Н.Ганбаяр:**-Одоо ингээд өөр нэг асуудал байх юм.

**Д.Одбаяр:**-Улсын тэмдгийн хураамжийн тухай хуульд нэмэлт оруулах тухай.

**Н.Ганбаяр:**-Түрүүн авна гээд хуулийн төсөл гарчихсан шүү дээ. Хэмжээгий нь тогтоосон нэмэлт оруулахгүй бол болохгүй шүү дээ. Тараасан төсөл байгаа шүү дээ.

**Д.Одбаяр:**-Тэрийг төсөл санаачлагчийн хуулин дотор байгаа юм уу?

**П.Цагаан:**-Ажлын хэсгээс тараасан материал дотор байгаа юм.

**Д.Одбаяр:**-Хаана байгаа юм. Энийгээ та нар процесс юмтайгаа цуг оруулж ирээ. Хэрэгжих хугацаа болоогүй юм чинь. Одоо наад юмнууд чинь яриад байвал наадах чинь задарчих гээд байна шүү дээ. Энийгээ батлуулж явуулахгүй бол 2013 оны 07 сарын 1 өшөө цаанаа бэлтгэл ажлууд байгаа тэрэндээ ач холбогдол өгмөөр байна шүү дээ. Тэгэхгүй бол одоо ингээд огт протоколд ярьчих гээд болохгүй байна. Ер нь зүгээр задарчих гээд байна шүү дээ. Энэ маань энэ дотор бас асуудал байна аа. Улсын тэмдэгтийн хураамжийн тухай. Гишүүд энийг үзээд уншиж үзээд энэ санааг дэмжиж байгаа юм уу. Тэр орчихсон.

**Н.Ганбаяр:**-Хэмжээг нь тогтоох хэрэгтэй байгаа юм л даа.

**Д.Одбаяр:**-Шүүх дэх эвлэрүүлэн зуучлагчийн дэмжлэгтэйгээр эрх зүйн маргаан зохицуулах гэсэн ийм шинэ заалт нэмэх юм байна. Дараагийнх нь Эвлэрүүлэн зуучлагчийн журмаар маргаанаа зохицуулаад шүүх дэх эвлэрүүлэн зуучлагчид өргөдөл гаргахад 30 мянган төгрөгийн тэмдэгтийн хураамж хураана. Энэ маань ерөнхий юмандаа тохирч байгаа юу. П.Цагаан зөвлөх.

**П.Цагаан:**-Энэ анх хууль санаачлагчаас төсөвт бол улсын тэмдэгтийн хураамжийн 50 хувь гэж орж байсан. Тэгээд тооцоо хийгээд байсан чинь өндөр байна гээд тэгээд ингэж багасгаад л 30 хувь дээр буусан юм. Тэгээд санал хураагаад уг нь шийдвэл зүгээр л байна.

**Д.Одбаяр:**-За Улсын тэмдэгтийн хураамжийн тухай хуульд нэмэлт оруулах тухай хуулийн төслийг дэмжье гэсэн томъёоллоор

Зөвшөөрсөн 7

Татгалзсан 6

За ингээд санал хураалтууд дууслаа. Илтгэгч гишүүн Төрийн албаны хуулийг хураагаа биз дээ тэр протоколдоо үз. Хураагдаагүй бол дахиж Байнгын хорооны хурал зарлана биз. Энэ асуудлуудыг хэлэлцэж дууслаа. Одоо тэр Байнгын хорооноос гаргасан тогтоолын төсөл юу сонссон шүү дээ. Гишүүдэд нэг хадгаламж зээлийн хоршоодын хохирогчдын талаар хохирол барагдуулахтай холбогдуулж авах арга хэмжээний тухай тогтоолын төсөл танилцуулж байгаа. Энэ дээр саналтай гишүүн байна уу. Тогтоолоо бид нар гаргачихаад тогтоол нь Шүүхийн шийдвэр гүйцэтгэх байгууллагын талаар авах арга хэмжээний тухай тогтоолын төсөл байсан юм. Энэний тэр хадгаламж зээлийн хохирогчидтой холбоотой асуудлыг жичид нь бид нар түрүүчийн Байнгын хорооны хурлаар нилээд ярьсан. Үүнтэй уялдуулаад тусд нь ийм тогтоол гаргах нь зүйтэй байна гэж түрүүнд шийдсэн шүү дээ. Тэгээд тогтоолын төслөө л гишүүдэд танилцуулж байгаа юм. Гол зүйл бол тэр лицензийг нь олж авч заримыг нь сэргээ. Газрууд нь байгаа мөртөө дээр нь янз бүрийн юм баригдсан байна гэж байгаа. Тэр нь ямар дүрэм, журмаар явсан байна. Эд нарыг бүгдийг нь шалгаад эд нарыг нь худалдан борлуулах ажил зохион байгуулах юм бол тэндээс нилээдгүй хөрөнгийн эх үүсвэр бүрдэх юм болов уу гэж тооцож жичид нь ийм тогтоол гаргаж өгч байгаа юм. Том тогтоол дотор жижигрүүлээд оруулчихсан чинь замахраад алга болсон юм харагдаад байгаа юм. Тэгэхээр яг энэ тусд нь зааж өгье. Засгийн газарт ийм үүрэг чиглэл өгье. Газар гэдэг зүйл бол алга болохгүй шүү дээ. Энэ тогтоолын төсөлтэй холбогдуулаад саналтай гишүүд байна уу. Энэ бол нэмэлтээр оруулж ирж байгаа юм. Бусад асуудлын хүрээнд. Тогтоолын төсөл дээр бол зөвлөхүүд ажилласан, З.Энхболд гишүүн ажилласан, харсан, би ажилласан. З.Энхболд гишүүнд харсан ч биш танилцуулсан шүү. Байнгын хорооны даргын өрөөнд танилцуулсан. Газар үл хөдлөх хөрөнгийн хүрээнд газрыг тодотгоё гэж ярьсан. За З.Энхболд гишүүн.

**З.Энхболд:**-Одоо Шүүхийн шийдвэр дээр байгаа хөрөнгө чинь зарагдаад дуудсан. Энэ тогтоол гарснаар дахиад шинэ эх үүсвэр олох гэж байгаа юм. Мөрдөн байцаалтын явцад алга болсон зүйлүүдийг хойноос нь хөөж олоод, зараад төлбөр барагдуулахдаа ашигла гэсэн юм байгаа.

**Р.Гончигдорж:**-4 дэх заалт нь бол нэг заалт байгаа юм аа. Уул нь зөв л дөө. Үүсгэн байгуулагчийн буруутай үйл ажиллагаанаас хадгаламж эзэмшигчид учирсан хохирлыг төрөөс эргэн төлөгдөх нөхцөлөөр 100 хувь барагдуулах асуудлыг судалж холбогдох хууль Улсын Их Хурлын шийдвэрийн төслийг Улсын Их Хуралд өргөн мэдүүлэх гэж энэ бол хадгаламж зээлийн хоршооны хохирогчдын бас нэг сонирхож байгаа зүйл мөн шүү дээ. Хохирогчдын буруугаас биш үүсгэн байгуулагчийн буруугаас хохирол учирсан нь бүрэн тогтоогдвол.

**Д.Одбаяр:**-Дээдэх заалтуудаа нийлүүлээд л энд тавьж байгаа юм. За тэгвэл гишүүдэд баярлалаа. Ингээд энэ саяын саналуудаа харгалзаад тогтоолын төслүүдээ баталчих уу.

Зөвшөөрсөн 7

Татгалзсан 6

Одоо нэг асуудал байна. Ажлын хэсэг байгуулах санал түрүүн Ш.Сайхансамбуу гишүүн нарын 12 гишүүний өргөн мэдүүлсэн Эрүүгийн төрөлжсөн хуулийн ажлын хэсэг байгуулж өгөөч гэж С.Эрдэнэ гишүүн санал гаргаад байгаа юм. Эрүүгийн төрөлжсөн хуулийн төслийг чуулганы нэгдсэн хуралдаан хэлэлцсэн. Ингээд ажлын хэсэг байгуулах шаардлагатай гэдэг саналыг гишүүд гаргаж байгаа. С.Эрдэнэ гишүүнийг ажлын хэсгийн ахлагчаар томилох саналтай байгаа. Ажлын хэсгийн ахлагч нарыг одоо олон хүний нэр дэвшүүлж уралдуулдаг. Тийм учраас С.Эрдэнэ гишүүнээс өөр саналтай гишүүн байна уу. Мөн л дөө. Тэрэн дээр тийм асуудал бас байгаа юм. Уг нь бол болохгүй юм. Энэ асуудлыг түр хойшлуулах уу. Яахав ажлын хэсэг байгуулахыг нь дэмжье. Ахлагчийн хувьд санаачлагчтай ярьж үзье.

За Байнгын хорооны хуралдаан хэлэлцэх асуудлаа хэлэлцэж дууслаа. Баярлалаа.

**Соронзон хальснаас буулгасан:**

ХУРАЛДААНЫ ТЭМДЭГЛЭЛ

 ХӨТЛӨГЧ П.МЯДАГМАА